RTS :: Dva novinara u trci da zamene Angelu Merkel\nSvet Dva novinara u trci da zamene Angelu Merkel\npetak, 16. apr 2021, 12:55 -> 16:43\nIstorija nemačkog posleratnog parlamentarizma duga 72 godine ukazuje na to da kancelarski kandidat demohrišćanskog bloka (CDU-CSU) ima velike šanse da postane kancelar. Nemačka je samo dve decenije na svom čelu imala kancelara koji ne dolazi iz redova demohrišćana, tako da možda i ne čudi zašto je svaki lider dve sestrinske stranke Armin Lašet i Markus Zeder pojedinačno toliko odlučan da ne odustane od toga da predvodi izbornu listu CDU-CSU.\nIako su imali dovoljno vremena da se van očiju javnosti dogovore o zajedničkom kandidatu, Lašet i Zeder, koji su premijeri dve najmnogoljudnije nemačke pokrajine - Severne Rajne-Vestfalije i Bavarske - ušli su u otvorenu borbu oko kandidature.\nDemohrišćanima kao da je bio malo to što im se, zbog korupcionaških afera, grešaka u upravljanju korona-krizom i spore vakcinacije, rejting srozao sa prošlogodišnjih oko 40 na aktuelnih oko 27 odsto, pa su se upustili u unutarstranačku bitku na najvišem nivou.\nPojedini analitičari ali i predstavnici konkurentskih stranaka podrugljivo poručuju da je za praćenje ovog dvoboja neophodno napraviti kokice kao da je u pitanju neki holivudski triler.\nLašet i Zeder, pak, obećavaju da pregovori oko kandidata neće trajati u nedogled već da će se završiti do kraja nedelje. Ne čudi zašto su baš taj rok odredili, budući da su Zeleni, koji u svim anketama po rejtingu dišu za vratom demohrišćanima, saopštili da će u ponedeljak saopštiti odluku ko će od dvoje kopredsedavajućih stranke – Analena Berbok i Robert Habek – biti njihov kandidat za kancelara.\nAngela Merkel udubljena u svoje papire\nA šta kaže Angela Merkel na sve to? Jedni su ubeđeni da je ona aminovala Lašetovu kandidaturu, a drugi da zapravo podržava Zedera. Ona se, pak, zvanično ne određuje kada je novinari pitaju da li se plaši da bi trka Lašeta i Zedera mogla da vodi do toga da CDU-CSU izgubi kancelarsku fotelju na septembarskim izborima.\n"Ja sam želela, želim i ostaću van svega toga", kratko je rekla kancelarka, koja je u toku sastanka poslaničke grupe CDU-CSU, kako kažu izvori, četiri sata bila udubljena u svoje papire, ne uključujući se u raspravu.\nKako saznaje berlinski dnevnik Velt, zbog sastanka vrha demohrišćanskog bloka, koji je zakazan za nedelju, ona je pomerila svoj već zakazani termin za primanje "Astra-Zenekine" vakcine protiv kovida pa će je primiti dan ranije.\nNemački mediji pak otvoreno kritikuju previranja unutar demohrišćanskog bloka, ali i navijaju. Zederu naklonjen "Minhner Merkur", ističe da bavarski premijer ima samo dva načina da dođe od kandidature, a oba načina su zapravo organizovanje puča protiv Lašeta, i to unutar Lašetove stranke.\n"Partija je propustila prvu priliku za pobunu odozgo: u predsedništvu su funkcioneri iznenađujuće jednoglasno stali iza Lašeta. Minhenski regent sada ima nadu u pobunu odozdo, iz baze CDU", ističe minhenski dnevnik, ocenjujući da Zederova poslednja šansa leži u poslaničkoj grupi CDU-CSU.\nPrema anketama, Zeder popularniji\nOdluka zasad nije doneta u poslaničkoj grupi, iako je bilo poslanika CDU koji su otvoreno rekli da ukoliko ne bude Zeder bio kancelarski kandidat, oni će morati samostalno da se bore za direktne mandate, jer Lašet u njihovim okruzima nije toliko popularan kao Zeder.\nOdnos između CDU i CSU je potpuno jedinstven u Nemačkoj. To su dve sestrinske stranke, koje se na saveznom nivou uvek zajedno kandiduju, dok se na pokrajinskom i ostalim lokalnim nivoima CSU kandiduje isključivo u Bavarskoj, a CDU u preostalih 15 nemačkih pokrajina. Ali, to što su "sestre", ne znači da nisu i odvojene stranke.\n"Treba vizualizovati o čemu je ovde reč. Ovo nije konceptualni spor između liberala i konzervativaca o kojem se mora odlučivati u borbi... Ne radi se o principima, već samo o moći", ističe Tagescajtung, ocenjujući da će Zeder na kraju verovatno ostati u Bavarskoj.\nRazlika je još veća kada se to pitanje postavi samo pristalicama demohrišćanskog bloka, među kojima je 72 odsto za Zedera a 17 za Lašeta kao kandidata. I sportske kladionice prednost daju Zederu, pa procenjuju da je verovatnoća da će on postati kancelar 42 odsto, dok\nLašetove šanse procenjuju na 37 odsto.\nI dok mnogi Nemci već imaju svog favorita, mnogi se van Nemačke pitaju u čemu su razlike između Lašeta i Zedera.\nPrema oceni levo orijentisanog Tagescajtunga, ukoliko CSU bude insistirala na Zederovoj kandidaturi, ceo demohrišćanski blok se "suočava sa samouništavajućim okršajem". Ovaj list ističe da sve dugo liči na "na lutkarsko pozorište – sa Zederom kao krokodilom".\nU poslednjim anketama javnog mnjenja urađenim za nemački javni servis, 44 odsto ispitanika smatra da bi Zeder trebalo da bude kancelarski kandidat CDU-CSU, a 15 odsto je za Lašeta.\nKonzervativac sa "socijalističkim genom"\nŠef CDU i premijer najmnogoljudnije nemačke pokrajine Armin Lašet (60) je verovatno najbolji primer demohrišćanina koji ima i "socijalistički gen" u politici, ali pritom zna kako da ga uravnoteži sa konzervativnijim pozicijama.\nPotekao je iz veoma religiozne katoličke porodice, a u CDU ulazi već sa 18 godina da bi se posle završenih prava i novinarstva, kao i novinarske karijere, posvetio najpre lokalnoj politici u rodnom Ahenu a potom i nacionalnoj i evropskoj, kao poslanik Bundestaga a potom i Evropskog parlamenta.\nU pokrajinsku vladu Severne Rajne – Vestfalije ulazi 2005. godine, istovremeno krčeći sebi put ka vrhu CDU u ovoj pokrajini. Iako je u politici dugo od svojih konkurenata bio potcenjivan, ovaj tvrdoglavi borac sa Rajne, kako ga opisuju, uvek je tražio kompromis, čak i sa svojim političkim konkurentima.\nGodinama zastupa politiku multikulturalnosti a u vreme izbegličke krize verno je podržavao Merkelinu migrantsku politiku, zbog čega su ga kritičari proglasili kancelarkinog produženom ruku. Uprkos tome što on mesecima nastoji da se pokaže kao nezavistan od nje, protiveći se njenom načinu upravljanja korona-krizom.\nDoduše, iako je Lašet ranije dokazao svoju sposobnost upravljanja, u korona-krizi delovao je neodlučno, pa je tako proteklih nedelja od protivnika strožeg zatvaranja došao do pozicije da upravo to zagovara ali ga zove drugim imenom – lokdaun premošćavanja.\nZapravo Lašet delom politički liči na Merkelovu: pokriva širok spektar tema, pristojan je ali nije bezazlen, uvek druželjubiv ali se iza toga krije i trezveno proračunat političar, kojeg porazi ne sprečavaju da se tvrdoglavo i dalje bori.\nTako je na iznenađenje mnogih 2012. osvojio vlast u Severnoj Rajni – Vestfaliji, koja je dugo bila uporište socijaldemokrata, a devet godina kasnije uspeo je i da ponovo potuče svoje stare partijske kolege iz iste pokrajine, osvojivši mesto predsednika CDU.\nAmbiciozni genije za laktanje\nNovinarka Špigla Ana Klaus, koja je skoro deset godina pomno pratila Zederov rad, ističe da je kod bavarskog premijera iskusila da je u pitanju "čovek bez principa ili harizme, dominantan ali uspešan".\nI Zeder (54) je pre političke karijere, baš kao i Lašet, završio prava a potom se bavio novinarstvom. Međutim, ulaskom u bavarski pokrajinski parlament opredeljuje se da se isključivo bavi politikom, a veštim potezima ovaj "genije za laktanje", kako ga naziva Špigel, uspeva ne samo bude da pokrajinski ministar u nekoliko resora već i da iz drugog pokušaja sa čela CSU zbaci Horstea Zehofera i pošalje ga u Berlin, a sam da postane bavarski premijer.\nPremda je vešt i odlučan u javnim nastupima, Zeder je zapravo desničarski populista koji pak pomno prati istraživanja javnog mnjenja pa je spreman da brzo promeni svoju politiku. Tako se bavarski Makijaveli, kako ga zovu, brzo pretvorio od protivnika zatvaranja nuklearki u zagovornika odustajanja od nuklearne energije.\nU pandemiji korone osetio je, kako kaže, da se "u krizi često traži otac" pa je brzo ušao u ulogu brižnog ali veoma strogog oca uvodeći najoštrije mere zatvaranja u Bavarskoj. Iako zapravo ovim merama nije zaštitio najstarije u staračkim domovima, koji su u velikom broju umrli od kovida, Zeder se javnosti prikazao kao odlučan lider pa ga pojedini komentatori čak veličaju rečima da ga odlikuju hrabrost, praktični pragmatizam, predviđanje i harizma.\nMeđutim, nešto realniji komentatori ukazuju na to da bi Zeder, kada bi bio ne samo ambiciozan već i pametan, sada pustio Lašeta da trči kancelarsku trku i verovatno je izgubi. Dovoljno je Zeder mlad da bi za četiri godine mogao s pravom da traži kandidaturu i demohrišćane verovatno vrati na vlast u velikom stilu.\nBaš onako kao što je to učinila Angela Merkel, kada je prvo 2002. prepustila šefu CSU da bude kancelarski kandidat da bi posle njegovog poraza ona to iskoristila da lako postala kandidatkinja a potom i kancelarka 2005. godine.


Održana panel diskusija „Podrška i zaštita migranata u ranjivom položaju u Srbiji - iskustva i dobre prakse“ | Međunarodna organizacija za migracije\nOdržana panel diskusija „Podrška i zaštita migranata u ranjivom položaju u Srbiji - iskustva i dobre prakse“\nmigrant, Srbija, Švajcarska, IOM, socijalna zaštita\nPanel diskusija "Podrška i zaštita migranata u ranjivom položaju u Srbiji - iskustva i dobre prakse", održana je u četvrtak 20. juna 2019. godine u prostorijama Medija centra u Nišu.\nPanel diskusija je organizovana u okviru projekta „Unapređenje socijalne zaštite migranata u ranjivom položaju u Srbiji“, čiji je cilj da doprinese jačanju socijalne zaštite migranata kroz povećanje dostupnosti i kvaliteta socijalnih usluga i programa podrške u zajednicama.\nProjekat sprovodi Međunarodna organizacija za migracije (IOM) uz podršku Švajcarske Konfederacije, u saradnji sa Ministarstvom za rad, zapošljavanje, boračka i socijalna pitanja (MINRSZ) i Republičkim zavodom za socijalnu zaštitu (RZSZ), i koordinaciji sa Komesarijatom za izbeglice i migracije (KIRS).\nDogađaj je organizovan kako bi se predstavili programi podrške i zaštite za migrante u Srbiji koji realizuju 11 organizacija civilnog društva (OCD) u 17 gradova i opština u Srbiji. Skup je bio prilika da se razmene dosadašnja iskustva iz realizacije programa, predstave uspešne priče, izazovi i naučene lekcije, kao i trenutne potrebe i očekivanja korisnika i lokalnih zajednica.\nProgrami obuhvataju 12 od ukupno 16 aktivnih prihvatnih i centara za azil u kojima je smešteno skoro 70 odsto migranata u zemlji. Obuhvataju i korisnike iz svih institucija za smeštaj maloletnih migranata bez pratnje, a ukupna vrednost podrške za realizaciju iznosi 263,225 CHF.\nKroz projekat je omogućena i direktna podrška institucijama socijalne zaštite angažovanjem deset dodatnih stručnih radnika pri centrima za socijalni rad u sedam lokalnih samouprava, kao i kreiranje i akreditaciju programa obuke za unapređenje pružanja usluga psihosocijalne podrške migrantima u ranjivom položaju.\nNa ovaj način, omogućeni su prilagođeni servisi za migrante u postojećim okolnostima a ujedno je smanjen pritisak sa lokalnih institucija u pružanju usluga. Istovremeno je poboljšan njihov kvalitet i povećana dostupnost usluga kako za migrante, tako i za lokalno stanovništvo, uspostavljena su partnerstva i podstaknuto je zajedništvo u lokalnim zajednicama.\nU diskusiji je istaknut značaj kontinuirane realizacije ovakvih projekata i programa kroz partnerstva lokalnih organizacija i institucija, kako bi se odgovorilo na postojeće potrebe i migrantske populacije i lokalnog stanovništva, uz njihovo aktivno uključivanje u razvoj i realizaciju istih.


HomeVestiOBNOVLJEN SENTANDREJSKI MOST\nZahvaljujući zajedničkom ulaganju Grada Novog Sada i Javnog preduzeća „Putevi Srbije“, Sentandrejski most je u potpunosti rekonstruisan, čime su poboljšani uslovi za bezbednije odvijanje saobraćaja na ovom veoma frekventnom putnom pravcu.\nS obzirom na to da su završeni svi predviđeni radovi i izvršeno ispitivanje nosivosti, Sentandrejski most će u subotu 30. marta, u popodnevnim časovima, biti pušten u saobraćaj.\nObnova Sentandrejskog mosta neodvojiva je od drugog kapitalnog projekta, a to je rekonstrukcija Sentandrejskog puta, koja je trenutno u toku. Realizacijom tih značajnih investicija doprineće se kompletnom uređenju komunalne infrastrukture u ovom delu grada i postići će se veći urbani razvoj na teritoriji mesnih zajednica Klisa, Slana bara i Vidovdansko naselje.\nNapominjemo da, zbog izuzetne saobraćajne opterećenosti i proširenja Sentandrejskog puta, postoji potreba za izgradnjom novog Sentandrejskog mosta, neposredno uz postojeći, a za ovaj tzv. „most blizanac“ trenutno je u fazi izrada projektne dokumentacije.\nMihalj Njilaš na svečanom otvaranju projekta državne mature


Jedine moguće promene Poglavlja 35 su kozmetičke - 21.10.2015, Sputnik Srbija\nJedine moguće promene Poglavlja 35 su kozmetičke\nIz Vlade Srbije stigle su najave ozbiljnog odgovora Srbije na amandman Nemačke, Velike Britanije i Hrvatske, po kome naša zemlja treba da ukine privremene organe... 21.10.2015, Sputnik Srbija\npolitika, vesti, velika britanija, nemačka, milovan drecun, dušan proroković, evropska unija (eu)\n19:00 21.10.2015 (Osveženo: 13:45 11.10.2021)\nIz Vlade Srbije stigle su najave ozbiljnog odgovora Srbije na amandman Nemačke, Velike Britanije i Hrvatske, po kome naša zemlja treba da ukine privremene organe na Kosovu i Metohiji, prestane da finansira srpske institucije i da zapravo indirektno prizna nezavisnost Kosova.\nDa li su se Srbi odrekli Kosova i Metohije?\n11 Oktobar 2015, 14:15\nPredsednik skupštinskog odbora za Kosovo i Metohiju Milovan Drecun smatra da ima prostora da se promeni nacrt pregovaračke platforme. On čak tvrdi da postoje naznake da bi moglo da se utiče na Nemačku i Veliku Britaniju da odustanu od predloženog amandmana.\n„Činjenica je da u ovom trenutku 15 od 28 zemalja-članica EU smatra da taj nacrt treba da bude izmenjen. Srbija će nastaviti da radi na tome. Postoje dve moćne zemlje u EU koje imaju drugačije viđenje te platforme, a postoji i gospođa Ana Maria Boura koja je u timu visoke predstavnice Federike Mogerini, koja zapravo kreira tu platformu, a čini mi se da ona ima potpuno drugačije viđenje koje izlazi izvan statusa neutralnosti i da je snažan zagovornik nezavisnosti Kosova i pritiska na Srbiju“, kaže Drecun za Sputnjik.\nOn dodaje da manevarski prostor Srbija nastoji da iskoristi snažnom diplomatskom aktivnošću i bilateralnim razgovorima sa zemljama EU. Sa situacijom u kojoj se Srbija trenutno nalazi članice je nedavno upoznao direktor Kancelarije za Kosovo i Metohiju Marko Đurić. Drecun kaže da su zvaničnici Unije činili sve da do sastanka sa Đurićem ne dođe, ali da su na kraju ipak pristali na susret.\nI politički analitičar Dušan Proroković smatra da ima prostora za promene predloga nacrta pregovaračke platforme, ali da one mogu biti isključivo „kozmetičke“, jer je kasno za pravljenje suštinskih razlika koje bi se odrazile na ukupni položaj Srbije i odnos Evrope prema Kosovu. Tvrdi da zapadne sile neće odustati od svog tumačenja Briselskog sporazuma, čak i ako naprave ustupke, jer nas iskustvo iz prethodnih godina uči da bi se sa istim zahtevima pojavili već za nekoliko godina.\nZašto nam otimaju Kosovo ako odavno nije naše\n20 Oktobar 2015, 16:04\n„Ovo što nam sada rade, to je samo ’izvođenje radova‘, pokušaj da se Srbija natera da konačno dođe na stanovište koje njima odgovara. Poglavlje 35 se javlja kao novi element u tome, a to je samo jedno od sredstava kako da se Srbija privoli da prizna Kosovo. Prihvatanjem ovakvog poglavlja 35 Srbija bi napravila nepovratan korak u potpisivanju sporazuma sa Prištinom koji bi podsećao na sporazum između dve Nemačke“, kaže Proroković.\nOn tvrdi da smo ovakav scenario mogli da naslutimo još 2008. godine, a tri godine kasnije saznali smo i uslove koje je u Beogradu prezentovala delegacije Bundestaga, pa ne vidi prostor da se bilo šta promeni, a najmanje razlog da političari u ovoj situaciji glume da su iznenađeni i ozlojađeni.\n„To ne vodi ničemu. Mi treba da gradimo alternativnu politiku. Sa EU imamo niz potpisanih sporazuma koje ćemo sprovoditi, pre svega ekonomskih. Pitanje formalnog članstva treba zamrznuti ili čak od njega postepeno odustajati, jer ne vidim način da se iz svega ovoga izvučemo ukoliko insistiramo na članstvu, a na kraju Kosovo ne priznamo kao nezavisnu državu“, kaže Proroković za Sputnjik.\nKako će izgledati konačni predlog nacrta pregovaračke platforme za Poglavlje 35 trebalo bi da bude poznato za tri nedelje. Sporno poglavlje je prva stanica na konkretnom otvaranju puta Srbije ka EU, ali i neka vrsta paralelnog koloseka koji prati celokupne pregovore o prijemu. Od njega će zavisiti tempo otvaranja drugih poglavlja.\nNajblaže rečeno čudan pristup zemalja i partnera sa Zapada koji menjaju tekst pregovaračke platforme bez informisanja Srbije, iako je jasno rečeno da ništa što nije dogovoreno u Briselu neće moći da bude u pregovaračkoj platformi, mnogo govori o trenutnom položaju naše zemlje i njenom manevarskom prostoru. Da li će Srbija ipak morati da na neki način prizna nezavisnost Kosova?\nProroković ističe da je ovo što se danas dešava moglo davno da se predvidi, jer je većina članica EU priznala Kosovo.\n„Samim tim činom oni su nama poslali poruku šta misle o teritorijalnom integritetu Srbije. Ulazak Srbije u EU oni podrazumevaju u granicama bez Kosova“, kategoričan je Proroković.\nOn je siguran da Nemačka svoj stav neće promeniti, kao ni Velika Britanija, koja od 1999. godine ni za jedan korak nije promenila svoju poziciju prema Kosovu.\nBriselski dijalog nije u ovom trenutku diskreditovan samo novim zahtevima o pregovaračkoj platformi za Poglavlje 35. Dok se na jednoj strani Srbija bori za otvaranje poglavlja koje je neće usloviti da prizna nezavisnost Kosova, na drugom frontu pokušava da spreči prijem Kosova u međunarodne organizacije, pre svega u Unesko, jer bi u slučaju prijema zaštita hrišćanskog duhovnog i kulturnog nasleđa bila u rukama onih koji ga svakodnevno skrnave.


Promocija Sušice u srpskoligaša u Grošnici (subota 14,30) - KRAGUJEVAČKI SPORT\nPredstojećeg vikenda igraju se utakmice poslednjeg, 26. kola Šuamdijsko-raške zone, u kojoj su kragujevački predstavnici ostvarili veoma dobre rezultate. Sušica je ubedljivo osvojila prvo mesto i u subotu će pre susreta sa Šumadijom iz Toponice biti i zvanično promovisana u srpskoligaša uručivanjem pehara Fudbalskog regiona Zapadne Srbije. Ovaj susret odigraće se u Grošnici sa početkom u 14,30 časova, a tri sata kasnije na istom terenu Vodojaža dočekuje ekipu Karađorđa iz Ribnice. Treći kragujevački zonaš Šumadija 1903 gostuje u Gruži.\nUprava Sušice uložila je velike napore da sredi svoje službene prostorije oštećene požarom, kako bi proslavu ulaska u Srpsku ligu „Zapad“ i 90 godina postojanja kluba organizovala na svom stadionu u poslednjem kolu, ali su vremenski uslovi slavlje pomerili za kasnije.\nNa poslednjem nastupu u Zoni, fudbaleri Sušice dočekuju Šumadiju iz Toponice, u utakmici u kojoj bodovi lideru praktično ništa ne znače, jer su na vreme obezbeđene bodovne zalihe, tako da je poslednje kolo prvenstva dočekano velikom prednošću od osam bodova u odnosu na drugoplasiranu Slogu iz Kraljeva, koja je bila i najozbiljniji konkurent kragujevačkom zonašu sa sušičkog brda.\nSušica je od 25 odigranih utakmica 18 rešila u svoju korist, šest puta je remizirala i samo jednom teren napustila bez bodova. Desilo se to u 18. kolu protiv Trepče u Zvečanu, gde je Sušica izgubila prvi susret u ovoj sezoni sa 0:2. Zahvaljujući dobrim igrama i efikasnom napadu, koji je postigao i najviše golova 64 ili duplo više nego što je primljeno, Sušica je osvojila 60 bodova, čak osam više od prvog pratioca kraljevačke Sloge.\nU prvom susretu jesenas u Toponici Sušičani su pobedili sa 4:1, ali je Šumadija tada imala slabiji sastav i tavorila pri dnu tabele. Sada ekipa koju vodi trener Miroslav Stakić ima bolji tim i deli šestu i sedmu poziciju na tabeli sa Poletom iz Ratine sa 33 boda. Obezbedila je opstanak u ligi, pa se može očekivati da obe ekipe odigraju rasterećeno i kvalitetno za gledaoce.\nU drugom susretu na igralištu u Grošnici, koji počinje u 17,30 časova, Vodojaža dočekuje otpisanu i poslednjeplasiranu ekipu Karađorđa iz Ribnice. Grošničani su na petom mestu sa 34 boda i favoriti su u ovom duelu.\nPodmlađeni tim Šumadije 1903, koji je već osigurao četvrto mesto, u subotu putuje u Gružu gde se sastaje sa istoimenom ekipom, koja u poslednjih nekoliko utakmica nije osetila slast pobede, što predstavlja veliko i neprijatno iznenađenje. Gružani su trenutno na osmom mestu i pobeda im je potrebna, jer samo tako mogu da poprave plasman na tabeli. Ekipa sa Bubnja je osigurala četvrto mesto na tabeli i ima četiri boda više od petoplasirane Vodojaže, ali zna da iznenadi i u gostima. Ovog puta Gružani su, ipak, favoriti, ali gledaoci će videti susret dva generacijski različita sastava, iskusnije Gruže i mlade ekipe Šumadije 1903.\nPrevious Stevan Kovačević produžio saradnju sa Radničkim\nNext Sušičani i zvanično promovisani u srpskoligaša (FOTO)


FLY FROM NIŠ: Sutra veliki građanski protest protiv poklanjanja aerodroma\nInicijativa "Ne damo niški aerodrom" održaće sutra veliki građanski protest od 18h na Trgu kralja Milana sa porukom da su protiv poklanjanja aerodroma odnosno da se ne slažu sa odlukom gradskog veća da se sva imovina i prava ustupe državi na upravljanje o čemu u narednim danima bi Skupština grada trebalo da glasa.\nOni pozivaju građane da se odazovu protestu i da pošalju poruku u svet da je ovo grad pristojnih ljudi koji nije za poklanjanje nečega što je sam grad stvorio.\n- Pozivamo sve građane Niša da se 25. Aprila, u 18 sati, okupimo na Tragu kralja Milana i još jednom pokažemo da je Niš grad pristojnih i dostojanstvenih ljudi, koji traže samo da budu tretirani sa poštovanjem koje zaslužuju. Ovim protestom želimo da izrazimo svoje nezadovoljstvo uticajem centralizacije na odluke koje se tiču grada Niša i da pozovemo još jednom odbornike/ce da glasaju PROTIV poklanjanja JP "Aerodrom Niš" Republici Srbiji. - navode između ostalog organizatori\nU Inicijativi "Ne damo niški aerodrom" kažu da je aerodrom tema svakog građanina Niša, ali i svih iz južne regije Srbije i tiče se otvaranja novih radnih mesta, podsticaja privrednog razvitka kao i razvitka celog regiona.\n- Mi organizujemo miran protest, naša tema je odbrana Aerodroma i poruka odbornicima grada da predlog o poklonu aerodroma državi NE IZGLASAJU na sednici koja tek sledi. Bitno je da se pojavimo u što većem broju, ta slika će obići svet! Uverenja smo da jedino građani imaju moć i da se glas naroda mora čuti i poštovati. Po ustavu je svaki odbornik dužan da donosi odluke u interesu svih građana. Ovoga puta interes svih nas je da Aerodrom ostane u vlasništvu građana Niša.- navode iz Inicijative\nOni apeluju na građane da ne nasedaju na evenutalne provokacije ukoliko ih bude bilo i da se obrate obezbeđenju skupa koji će mu na miran način predočiti da je takvo ponašanje nedopustivo.\nPosted by Fly from Niš at 20:23\nVulic Dejan 25. април 2018. 11:13\nMoj komentar na celu ovu situaciju vezano za Niški aerodrom je da cena takse mora da se poveća da ne bude Niški aereodrom konkurentan Beogradskom. Lepo je Ministarka rekla da neće dirati već potpisane ugovore, a i da hoće ne može, ali ne kaže šta posle isteka tih ugovora, da li će taksa ostati tri evra ili će biti 30€ na primer. Na to pitanje treba da se traži odgovor od Vlade Srbije


Komisiji za predstavke i predloge danas su se obratili građani sa predstavkama koje se odnose na urbanističke i komunalne probleme. U Veterniku u Ulici Nova 42 dve porodice, kako su naglasili, iako žive u legalizovanim objektima i uredno plaćaju porez, nemaju izgrađen put, kanalizaciju ni ulično osvetljenje.\nNa Klisanskom bregu u Ulici Ilije Nešina postoji problem sa odvođenjem atmosferskih voda, naročito kada su jače padavine, a takođe, nemaju ni ulično osvetljenje.\nJedna sugrađanka ukazala je na problem u samom centru grada, tačnije u Dunavskoj ulici, gde su pešaci svakodnevno ugroženi od strane motornih vozila i bicikala iako je to pešačka zona. Naime, ona kaže da dostavna vozila ne poštuju odluku da samo u jutarnjim satima imaju pravo ulaska u tu ulicu, već tokom celog dana prolaze. Neretko se desi da bude po nekoliko vozila u isto vreme, što, prema njenim rečima veoma ugrožava pešake, a naročito turiste koji su zatečeni takvim ponašanjem.\nČlanice i članovi Komisije su doneli zaključak da sve današnje predstavke upute nadležnim upravama i službama na razmatranje i rešavanje spornih situacija.\nNa sednici su razmatrani i pristigli odgovori na ranije upućene predstavke, koji će biti prosleđeni na kućne adrese svih podnosilaca.\nPredsednik Komisije Marko Jovanović podneo je i kraći izveštaj o radu Komisije. U Izveštaju se kaže da je tokom ove godine, zaključno sa septembrom, Komisija održala 28 sednica na kojima je razmatrala 82 predstavke, 17 pismenih i 65 usmenih. Pored redovnog prijema građana u Skupštini Grada svake prve srede u mesecu, Komisija je od januara ove godine uvela i praksu da svoje sednice održava u mesnim zajednicama i mesnim kancelarijama, gde su građani imali priliku da neposredno iznesu svoje predstavke i predloge Komisiji. U izveštajnom periodu Komisija je posetila osam mesnih zajednica i rešila 40 predstavki građana koji su se obratili. Kako se dalje navodi u Izveštaju, najveći broj predstavki odnosio se na stambeno-komunalne i urbanističke probleme (59), socijalne probleme (3), imovinsko-pravne i ostalo. Najviše predstavki upućeno je opštinskim organima, javnim preduzećima, a jedna je bila vezana za poslove policije.


NATO: Rusija nije meta velike američke vojne vežbe u Evropi koja će biti održana na proleće\n► NATO: Rusija nije meta velike američke vojne vežbe u Evropi koja će biti\nGeneralni sekretar NATO-a Jens Stoltenberg rekao je danas da Rusija nije meta velike američke vojne vežbe u Evropi.\nVežba nazvana Branilac-Evropa 20 (Defender-Europe 20) predstavljaće najveće raspoređivanje američkih snaga u Evropi u poslednjih 25 godina.\nU vežbi koja će biti održana u maju i junu u Nemačkoj, Poljskoj i baltičkim zemljama će učestvovati oko 37.000 vojnika iz 18 zemalja.\n"Ta vojna vežba pokazuje snažno angažovanje SAD prema NATO i za slobodu i bezbednost Evrope", rekao je Stoltenberg za Frans pres.\nOn je dodao da vežba "nije uperena ni protiv jedne zemlje posebno " i da "treba da pokaže kapacitet brzog raspoređivanja američkih snaga u Evropi da pomognu u zaštiti saveznika NATO u slučaju potrebe.\nDolazak prvog, britanskog broda koji prevozi opremu očekuje se danas u belgijskoj luci Antverpen. ; Posle više godina smanjenjivanja vojnih snaga u Evropi od Hladnog rata ovo vanredno raspoređivanje odražava strateški poremećaj izazvan ruskim pripajanjem Krima 2014. godine, navodi Frans pres.\nOko 20.000 dodatnih američkih vojnika treba da se pridruže kontigentu od 9.000 vojnika koji se već nalaze na evropskom tlu u okviru ovog novog raspoređivanja da pokažu vojnu snagu SAD, rekao je u decembru američki general Kristofer Kavoli, kada je predstavljao vežbu.\nStoltenberg je rekao da je NATO defanzivna alijansa i da se ovde se radi o defanzivnoj vežbi.\n"Ne tražimo konfrontaciju sa Rusijom ali realnost je da su nedavne aktivnosti te zemlje smanjile stabilnost i bezbednost", dodao je Stoltenberg.\nOn je rekao i da Rusija ima pravo da se oseća bezbedno unutar svojih granica kao i zemlje članice Alijanse i dodao je u skladu sa pravilima o tim pitanjima Vašington o vojnoj vežbi obavestio Rusiju i druge zemlje članice Organizacije za evropsku bezbednost i saradnju (OEBS).


Jeftini letovi iz Srbije za Antigu - Avionske karte Srbija Antigua - eSky.ba\nLetovi iz Srbije za Antigu\nPretražite letove iz Srbije za Antigu\nProvjerite najbolje ponude letova iz Srbije za Antigu\n✔ Postoje li posebne ponude za letove iz Srbije za Antigu na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Antigu?\n✔ Ako rezerviram let iz Srbije za Antigu, mogu li rezervirati ujedno i smještaj?\n✔ Koje avio-kompanije nude letove iz Srbije za Antigu?\nBudite sigurni, da na eSky.ba ponuda letova iz Srbije za Antigu uključuje ne samo niskotarifne avio-kompanije, već i one koje su specijalizirane za visoki standard.


Sankcije Dodiku, Ž. Cvijanović, Sarajliću i G. Tadić poruka su građanima da biraju nove ljude u oktobru – KOALICIJA DRŽAVA\nSankcije Dodiku, Ž. Cvijanović, Sarajliću i G. Tadić poruka su građanima da biraju nove ljude u oktobru\nKoalicija “Država!” je ohrabrena i pozdravlja objavu sankcija, prvo od strane Ujedinjenog Kraljevstva prema Miloradu Dodiku i Željki Cvijanović, a potom i od strane Sjedinjenih Američkih Država prema Asimu Sarajliću i Gordani Tadić.\nOvo je poruka i građanima Bosne i Hercegovine da biraju nove ljude i političke opcije koje nisu protiv vlastite zemlje i one koje nisu ogrezle u korupciju. Mi u Koaliciji “Država!” se nadamo da ovo neće biti kraj, te da će i druge evropske zemlje uvesti sankcije ovim ljudima, te da će se lista sankcionisanih još proširiti. Također, pozivamo članove Predsjedništva Bosne i Hercegovine, Željka Komšića i Šefika Džaferovića da podjednako podrže sankcije Asimu Sarajliću i Gordani Tadić kako su to uradili prilikom objave britanskih sankcija Dodiku i Željki Cvijanović i tako pokažu da su dostojni funkcije koju obnašaju.\nRuska agresija na Ukrajinu otvara oči demokratskom svijetu i to ima uticaja da se učine koraci kako bi se u Bosni i Hercegovini i regiji zaštitili demokratski poredak i očuvanje pravne države. Mi smo uvjereni da građani Bosne i Hercegovine, pripadnici svih naroda, iz oba entiteta i Distrikta Brčko, trebaju donijeti odluku u oktobru na izborima o drugačijoj budućnosti Bosne i Hercegovine od ove kakvu su joj namijenili etnonacionalisti ogrezli u korupciju.\nNaša perspektiva treba biti demokratska Evropa i država u kojoj ljudi poput Dodika, Ž. Cvijanović, Sarajlića i G. Tadić neće biti donosioci odluka nego odbačeni i sankcionisani za njihova nedjela. Nova Bosna i Hercegovina treba Evropskoj uniji i demokratskom svijetu, jer dok god jedan od etničkih lidera na očit kriminal može reći – ”ja, i?!”, ovaj prostor treba podršku i poruku kakvu smo danas nedvosmisleno dobili od prijateljskih Sjedinjenih Američkih Država i Ujedinjenog Kraljevstva.\nTribina Koalicije “Država!”: Mostar je ključ, da li će ova zemlja krenuti naprijed ili će ostati u prošlosti\nPredstavnici Koalicije “Država!” se sastali sa direktorom NDI u BiH


• Ambrozija i dalje guši\nIako su koncentracije polena biljaka koje izazivaju alergiju i dalje visoke, u gradu (i dalje) ima nekoliko polja korova.\nPoslednja merenja Laboratorije za palinologiju departmana za biologiju PMF-a u Novom Sadu pokazuju da je polen ambrozije i dalje prisutan u visokoj koncentraciji, što kod većine alergičnih osoba izaziva alergijske reakcije. U umereno visokoj koncentraciji prisutan je i polen koprive. Obe ove biljke gotovo su siguran stanovnik bilo koje neokošene površine. U niskoj koncentraciji u vazduhu je polen pelina, štireva i pepeljuge, te bokvice.\nUprkos problemima koje izazivaju, na nekoliko mesta u gradu korov i dalje nije pokošen. Najveća površina je i dalje na mestu bivšeg „Baneta” kod autobuske stanice, na kojoj se tokom dana okrene veliki broj ljudi, pogotovo jer je počela i školska godina. Osim što u okolini ima i nekoliko stambenih zgrada, u neposrednoj blizini je i hipodrom i Gradski stadion, a na oba mesta se okupljaju građani koji se rekreiraju ili treniraju neki sport. Korov i dalje buja i na placu u ulici 21. oktobra, a još jedno kritično mesto je i plac na Trgu Koste Trifkovića, gde tokom dana takođe prolazi mnogo građana. Treba dodati da je nestalo polje ambrozije koje je bilo na njivi pored Velikog bačkog kanala.\ntriletrip @ Čet, 08.09.2016. 02:10\nalergija ambrozija bokvica društvo kopriva laboratorija za palinologija polen sombor


Kina poručila: Ako Tramp uvede nove sankcije, otvorićemo Pandorinu kutiju - Sputnjik Srbija\n22:47 25 Januar 2021\n19:26 03.04.2020 (osveženo 19:58 03.04.2020) Preuzmite kraći link\nAmerički mediji objavili su da je Trampova administracija uvela nove sankcije kako bi „Huavej“ odsekla od snabdevanja čipovima, pri čemu je pravilo bilo da kompanije koje koriste američku tehnologiju za izradu čipova dobiju dozvole pre prodaje kineskom tehnološkom gigantu. Iz „Huaveja“ poručuju da neće sedeti skrštenih ruku.\nRanije su američki mediji izvestili da su visoki američki zvaničnici prihvatili nova ograničenja koja zahtevaju od kompanija koje posluju sa „Huavejom“ da dobiju licence pre nego što prodaju čipove u čijoj izradi se koriste tehnologije ili softveri za pravljenje čipova izrađenih u SAD. Ako se usvoje, mere su usmerene na kompaniju TSMC, glavnog dobavljača čipova „Huavejevog“ odeljenja za poluprovodnost, „Haj silikon“.\nKineska vlada „neće sedeti skrštenih ruku i gledati kako ubijaju ’Huavej‘“ ako Vašington uvede nova ograničenja koja se odnose na čipove, upozorio je predsednik „Huaveja“ Erik Sju.\n„Verujem da bi bilo kontramera“, rekao je Sju govoreći za Si-En-Bi-Si u utorak.\nTrampova „Pirova pobeda“ u trgovinskom ratu sa Kinom\nSju je upozorio da „ako Kina preduzme protivmere, pogubni efekti na industrije širom sveta bili bi ogromni. Jednom kada se otvori Pandorina kutija, to bi imalo razarajuće lančane posledice na globalni eko-=sistem. ’Huavej ne bi bio jedini na šteti“. Precizirao je da američke firme u takvom slučaju „neće ostati netaknute“.\nPrijavljene mere tek treba da se primene, a američki zvaničnici još uvek nisu javno davali komentare o njima. Međutim, prema Si-En-Bi-Siju, o njima je razgovarano na sastanku u Vašingtonu prošle srede, a prisustvovali su visoki zvaničnici iz Stejt departmenta, Saveta za nacionalnu bezbednost, Ministarstva odbrane, Ministarstva energetike i Odeljenja za trgovinu.\n„Huavej“, prva svetska telekomunikaciona kompanija i proizvođač pametnih telefona broj dva, zavisi od TSMC-a za proizvodnju čipova.\nSAD su prošle godine započele kampanju sankcija „Huaveju“, optuživši kompaniju za saradnju s kineskim obaveštajnim službama. Kompanija je odbacila tvrdnje. Do sada su američke mere uključivale ograničenja, poput zabrane „Guglu“ da instalira svoj popularni operativni sistem android na nove modele „Huavejovih“ pametnih telefona. Međutim, lobiranjem američkih tehnoloških divova, uključujući „Majkrosoft“ i „Intel“, omogućili su tim i drugim kompanijama da nastave poslovanje sa kineskom kompanijom usred izgleda za gubitke u iznosu od više milijardi dolara.\n„Huavej“ obećao 5G telefone jeftinije od 150 dolara do kraja godine\n„Huavej“ je u utorak izvestio da su, uprkos pritisku u SAD, prihodi porasli za preko 19 procenata na godišnjem nivou, a prodaja je prešla 123 milijarde dolara, a neto profit dostigao 9 milijardi dolara, pri čemu je kompanija navela da je uložila oko 15,3 procenata svojih ukupnih prihoda u 2019. godini u istraživanje i razvoj. Ranije je „Fajnenšel tajms“ objavio da kompanija radi na novoj internet tehnologiji koja bi mogla da promeni arhitekturu interneta.


Izgradnja novog konaka Manastira Vraćevšnica foto:Muzej rudničko-takovskog kraja\nPrilikom jedne od poseta Manastiru Vraćevšnica, Jovan Tomović, privrednik, nekadašnji predsednik opštine Gornji Milanovac i veliki dobrotvor, u razgovoru sa igumanijom, mati Marijom, saznao je da one imaju želju da sagrade novi konak u manastiru, koji će im omogućiti da ugosti mnogobrojne goste koji često posećuju manastir i da sestrinstvu olakša svakodnevni život. Tom prilikom pokazale su mu projekte konaka impozantnih dimenzija.\nNedugo zatim, tokom sledeće posete manastiru, Jovan je monahinje zatekao kako sa malobrojnim radnicima kopaju temelje konaka, koji bi trebalo da umesto ograde štiti sam manastir poput ostalih građevina koje odolevaju zubu vremena i vrše istu ulogu. Mati Marija je napomenula kako sestrinstvo koje raspolaže sa 13 krava planira da proda 10 i da od toga sazida konak. Tomović im je odgovorio:”Da prodate i tri stotine krava, ne bi bilo dosta za izgradnju ovako imponzantne građevine.\nOdlučio je naravno da pomogne, i kako je PIK “Takovo” u to vreme gradio PAK centar, deo građevinskog materijala u vidu 20.000 komada cigle, dvadesetak tona cementa i tonu i po gvožđa, prosleđen je manastiru. Firma “Graditelj” na čelu sa Batom Kneževićem, izvršila je potrebnu obradu gvožđa prema izrađenom projektu a Konfekcija “Rudnik” dala je značajna novčana sredstva da se konak sagradi.\nOsvećenju konaka, 9. septembra 1984. godine, Jovan Tomović je prisustvovao kao Predsednik opštine Gornji Milanovac a sa njim su sedeli patrijarh German i vladika žički Stefan. Igumanija sestrinstva u to vreme bila je mati Stefanija, koju je prilikom dočeka gostiju zbog bolesti zamenila mati Evdokija, potonja igumanija manastira.\nKao i svaka građevina, i novi konak je podložan zubu vremena, pa se sestrinstvo pre osam godina, ponovo obratilo Jovanu za pomoć povodom prokišnjavanja građevine. Tom prilikom, Jovan je prikupio sredstva privrede za sanaciju konaka, u iznosu od 700.000 dinara a vrednost radova iznosila je preko milion dinara. Kompanija “Metalac” istakla se ovom prilikom novčanim sredstvima a Živko Tanasković, vlasnik firme “Interplet gradnja” sproveo je radove u delo.\nMirjana Glišović (prema kazivanju Jovana Tomovića)


Bez golova u Lučanima, Zvezda u finalu Kupa Srbije\nFudbaleri Crvene zvezde plasirali su se danas u finale Kupa Srbije, pošto su u polufinalu pobedili Mladost iz Lučana ukupnim rezultatom 4:1. Današnja dinamična utakmica u Lučanima završena je nerešeno, bez golova, ali je Zvezda zahvaljujući pobedi od 4:1 iz prvog meča igranog 16.\nFudbaleri Crvene zvezde plasirali su se u finale Kupa Srbije nakon remija 0:0 u revanšu sa Mladošću iz Lučana, a nakon pobede u prvom duelu 4:1. Trener šampiona Vladan Milojević je istakao da mu se nije dopao pristup izabranika, kao i to da je domaćin bio bolji.\nFudbaleri Crvene zvezde i Mladosti odigrali su veoma interesantan meč u Lučanima, koji je brojem i kvalitetom prilika potpuno nadomestio odsustvo rezultatske neizvesnosti koji mu je prethodio (Crvena zvezda je slavila rezultatom 4:1 u prvom ...\nDelije grmele u Lučanima: Ostani Miloje, bez tebe na klupi stvarno trulo je!\nNavijači Crvene zvezde jasno izrazili svoju želju o statusu trenera kluba iz Ljutice Bogdana Fudbaleri su se plasirali u finale Kupa Srbije i remijem u Lučanima sa domaćom 0:0 jer su u prvoj utakmici na Marakani pobedili sa 4:1, a Delije su tražile da ostane trener Zvezde.\nDa li će Vladan Milojević i sledeće sezone biti na klupi Crvene zvezde? Trener je blizu odluke da ode, a navijači su imali jasnu poruku za njega u polufinalu Kupa protiv Mladosti iz Lučana "Delije" ne žele da Milojević ode, ali...\nUŽIVO: Mladost-Crvena zvezda\nCrveno-beli gostuju u Lučanima u okviru revanš meča polufinala Kupa Srbije Crvena zvezda je blizu plasmana u finale Kupa. U prvoj polufinalnoj utakmici u Beogradu su ubedljivo savladali Mladost iz Lučana (4:1).\nDelije jasne: Ostani Miloje\nI dalje se nadaju navijači Crvene zvezde da se Vladan Milojević i u narednoj sezoni predvoditi crveno-bele u novom pokušaju da napravi evropski uspeh. Pedantni stručnjak se još nije izjasnio, pričao je porethodnih dana u emotivnoj iscrpljenosti i umoru, ali...\nZvezda čuva prednost, bez golova u Lučanima\nNema golova u Lučanima posle prvih 45 minuta igre. Domaćin preti "iz vazduha", Zvezda sa distance. Treća četvrtina dvomeča polufinala Kupa Srbije između Mladosti i Crvene zvezde završena je bez pogodaka. Crvena zvezda je zadržala prednost iz prve utakmice (4:1), a domaćinu ...\nNema opuštanja, Milojević izvodi najjači tim! (SASTAVI)\nStrateg Crvene zvezde Vladan Milojević ništa ne prepušta slučaju. Šampion sa najjačim sastavom u Lučanima. Savladala je Crvena zvezda ekipu Mladosti sa ubedljivih 4:1 u prvoj polufinalnoj utakmici Kupa Srbije, ali trener crveno-belih Vladan Milojević revanš ne doživljava kao ...\nBORBA ZA FINALE: Milojević SVIM SNAGAMA na Mladost (SASTAVI)\nFudbaleri Mladosti dočekaće Crvenu zvezdu u revanšu polufinala Kupa Srbije, a uoči početka utakmice u Lučanima poznate su i startne postave. Šef stručnog tima domaćina, Nenad Neško Milovanović računa na sledećih 11: Rosić, Andrić, Leković, Milošević, Šatara, Pejović, Tumbasević, ...\nU sredu su na programu revanš utakmice polufinala Kupa Srbije – u Lučanima od 17.30 Mladost dočekuje Crvenu zvezdu, dok od 20 časova Partizan gostuje Radničkom u ...\nZvezdina generalna proba za finale: Milojević sa najjačim timom u Lučanima\nCrvena zvezda do kraja sezone ima tri utakmice. Takmičarski značaj imaće samo jedna, ona u finalu Kupa koja je zakazana za naredni četvrtak. Crveno-beli danas u Lučanima (17.30, ) imaju rezultatski lak zadatak, pošto moraju da odbrane veliku prednost iz Begrada (4:1), ali ...\nMilojević pred revanš u Lučanima: Kao da je 0:0\nMilojević pred revanš u Lučanima: Kao da je 0:0 Trener Crvene zvezde Vladan Milojević, uoči revanša polufinala Kupa Srbije protiv Mladosti iz Lučana, pozvao je svoje fudbalere na maksimalan oprez i ozbiljnost. BEOGRAD - Trener Crvene zvezde Vladan Milojević, uoči revanša ...\nMilojević traži maksimalnu ozbiljnost: Želimo da osvojimo kup, ne sme da bude opuštanja\nCrvena zvezda ima finale u džepu, ali ne sme da se opusti u Lučanima, jer bi to moglo da je izbaci iz koloseka na putu ka duploj kruni, koja se dugo čeka na stadionu Rajko Mitić. Ekipa Vladana Milojevića sutra od 17.30 brani veliku prednost iz prvog polufinalnog meča Kupa Srbije ...\nUOČI REVANŠA PROTIV MLADOSTI: Milojević OBELODANIO, Zvezdin napadač na snimanju zbog POVREDE! (FOTO)\nFudbaleri Crvene zvezde gostuju u utorak ekipi Mladosti iz Lučana u revanš utakmici polufinala Kupa Srbije, a šef stručnog štaba Vladan Milojević rekao je da će se ponašati kao da je u prvom meču bilo 0:0. Crveno-beli su u u prvom duelu slavili sa 4:1.\nMilojević o Lučanima: Kao da je u prvom meču bilo 0:0\nFudbaleri Crvene zvezde u sreud gostuju ekipi Mladosti u revanš utakmici polufinala Kupa Srbije Šef stručnog štaba Vladan Milojević rekao je da će se ponašati kao da je u prvom meču bilo 0:0. Početak duela u Lučanima zakazan je za sredu od 17:30, a crveno-beli su u prvom duelu ...\nBOAĆI IPAK NIJE ZAVRŠIO SEZONU: Milojević zabranio opuštanje igračima i poručio zbog čega mu je žao!\nStrateg crveno-belih traži od svojih igrača da igraju u Lučanima kao da je bilo 0:0 na Marakani Crvena zvezda u sredu igra u Lučanima revanš meč polufinala Kupa Srbije . Crveno-beli nose prednost od 4:1 iz prvog meča protiv Mladosti .\nFudbaleri Crvene zvezde, posle matematičkog osvajanje titule, ne spavaju na lovorikama. Crveno - beli će u sredu od 17.30 u Lučanima protiv Mladosti igrati revanš meč Kupa Srbije. Prvi duel, na “Marakani”, izabranici Vladana Milojevića rešili su u svoju korist rezultatom 4:1, pa ...\nMilojević: Tražiću maksimalnu ozbiljnost od igrača, imamo manjih problema sa povredama\nSportskaCentrala - 14.05.2019\nCrvena zvezda gostuje lučanskoj Mladosti u revanš susretu polufinala Kupa Srbije u fudbalu u sredu, 15. maja od 17.30 časova. Crveno-beli imaju veliku prednost iz prvog meča, jer su u Beogradu slavili rezultatom 4:1, ali trener Vladan Milojević poziva na oprez.\nTrener Crvene zvezde Vladan Milojević, uoči revanša polufinala Kupa Srbije protiv Mladosti iz Lučana, pozvao je svoje fudbalere na maksimalan oprez i ozbiljnost. Crvena zvezda u Lučane ide sa velikom prednosti iz prvog meča 4:1, ali Milojević ističe da je za njega rezultat 0:0.\nDok Milojević upozorava da je rezultat za njega 0:0, mladi napadač nada se šansi za četvrti, možda i peti gol ove sezone u Kupu. Na mestu na kom je postigla 15 golova na poslednja četiri gostovanja u Superligi, Crvena zvezda nastupiće kao da nema tri (tačnije dva) gola prednosti ...\nTrener Crvene zvezde Vladan Milojević, uoči revanša polufinala Kupa Srbije protiv Mladosti iz Lučana, pozvao je svoje fudbalere na maksimalan oprez i ozbiljnost Crvena zvezda u Lučane ide sa velikom prednosti iz prvog meča 4:1, ali Milojević ističe da je za njega rezultat 0:0.\n"Tražim od igrača da shvate kako smo odigrali prvo poluvreme i moramo da se ne obaziremo na taj rezultat. Više puta se u fudbalu pokazalo, pogotovo u poslednje vreme, da ta prednost i nije baš tako velika iako deluje, i možete da imate velikih problema.\nU sredu (17.30 časova) "crveno-beli" gosti Mladosti u Lučanima u revanšu polufinala Kupa, a prvi meč im je pripao s 4:1. Tweet twitter.com/crvenazvezdafk Milojević na pres-konferenciji uoči revanša u Lučanima - Tražim od igrača da shvate kako smo odigrali prvo poluvreme i moramo ...\nMilojević pred put u Lučane otkrio veoma dobru vest!\nTrener fudbalera Crvene zvezde Vladan Milojević rekao je danas da od ekipe u revanš utakmicu polufinala Kupa Srbije protiv Mladosti udju maksimalno koncentrisani i sa stavom da je rezultat nerešen. Zvezda je u prvom meču na stadionu "Rajko Mitić" pobedila Mladost sa 4:1, a sutra ...\nMilojević uoči Lučana: Ništa nije gotovo\nTrener Crvene zvezde Vladan Milojević istakao je pred revanš meč polufinala Kupa Srbije sa ekipom Mladosti da njegov tim ne sme da misli o prednosti koju je stekao u prvom duelu. Zvezda je savladala Lučance u Beogradu sa 4:1 i time napravila veliki korak ka finalu, ipak, ...\nMilojević: U meč ulazimo kao da je u Beogradu bilo nerešeno\nTrener fudbalera Crvene zvezde Vladan Milojević rekao je da od ekipe očekuje da u revanš utakmicu polufinala Kupa Srbije protiv Mladosti uđu maksimalno koncentrisani i sa stavom da je rezultat nerešen. „Tražim od igrača da shvate kako smo odigrali prvo poluvreme i moramo da se ...


Za 60 miliona KM manji budžet\n20.06.2009. / 13:18\nSARAJEVO, Vlada Kantona Sarajevo utvrdila je na današnjoj sjednici rebalans ovogodišnjeg budžeta u iznosu od 674 miliona KM, što predstavlja smanjenje za oko 60 miliona KM u odnosu na ranije utvrđeni budžet.\nNa taj način ispoštovan je predloženi Interventni zakon Vlade Federacije BiH (FBiH).\nUtvrđena umanjenja napravljena su na pozicijama bruto plata i naknada troškova zaposlenim za 18 miliona KM, tekućim grantovima za 26 miliona KM, te kapitalnim grantovima za 16 miliona KM, saopšteno je iz kantonalne Vlade.\nVlada Kantona usvojila je izmjene budžeta u skladu sa očekivanim prihodima Kantona za ovu godinu i ispoštovala predloženi Interventni zakon Vlade FBiH, kojim se plate budžetskim korisnicima umanjuju za pet odsto na godišnjem nivou, planira topli obrok od osam KM na godišnjem nivou, kao i isplata regresa u iznosu od 350 KM.\nIzmjene kantonalnog budžeta, Skupština Kantona razmatraće po hitnom postupku na sjednici 8. jula.\nNakon potpisivanja stend-baj aranžmana Vlade FBiH sa MMF-om, Vlada Kantona Sarajevo očekuje finansijsku podršku od 49 miliona KM, zaključeno je na današnjoj sjednici.


Zaštita lica koja prijavljuju korupciju, tema OSCE-ove radionice održane u Trebinju | OSCE\nPočetna stranica Novosti Vijesti i izvještaji za štampu Zaštita lica koja prijavljuju korupciju, tema OSCE-ove radionice održane u Trebinju\nZaštita lica koja prijavljuju korupciju, tema OSCE-ove radionice održane u Trebinju\nMisija OSCE-a u Bosni i Hercegovini održala je radionicu o sprovođenju strateških dokumenata za borbu protiv korupcije i pravnom okviru za zaštitu lica koja prijavljuju korupciju u Republici Srpskoj, 3. aprila u Trebinju.\nRadionici je prisustvovalo oko 20 predstavnika jedinica lokalne samouprave i civilnog sektora sa područja istočne Hercegovine.\nUčesnici su razgovarali o sprovođenju Strategije i Akcionog plana borbe protiv korupcije u Republici Srpskoj za period od 2018. do 2022. godine, kao i o sprovođenju Zakona o zaštiti lica koja prijavljuju korupciju na lokalnom nivou.\nPredstavnik Ministarstva pravde Republike Srpske pružio je učesnicima detaljno objašnjenje Zakona i Akcionog plana, upoznavši ih ne samo sa tim pravnim i strateškim dokumentima, nego i sa njihovom obavezom da ih sprovedu.\nMisija OSCE-a u BiH planira da organizuje sličan događaj u decembru 2019. godine, kako bi procijenili postignuti napredak u sprovođenju ovih dokumenata.


Koalicija: Kazne koje ugrožavaju opstanak 021 – Podrinske\nKoalicija: Kazne koje ugrožavaju opstanak 021\nKoalicija novinarskih i medijskih udruženja smatra da najnovije presude Višeg suda u Beogradu protiv novosadskog portala 021 pokazuju da sudska praksa u Srbiji ozbiljno dovodi u pitanje opstanak medija, pogotovo lokalnih i regionalnih, a visine kazni potpuno su neusklađene sa njihovim finansijskim mogućnostima.\nSve češće smo, osim toga, svedoci i „neobičnih“ presuda za koje se može reći da ugrožavaju medijske slobode i medijski pluralizam i da svakako nisu usklađene sa sudskom praksom Evropskog suda za ljudska prava u Strazburu.\nKoalicija podseća da sudska praksa ovog suda, koja bi trebalo da bude sastavni deo našeg pravosudnog sistema, ima razvijene mehanizme zaštite slobode izražavanja, a oni između ostalog podrazumeva i to da visoke kazne koje mogu da uguše medij predstavljaju – direktan udar na tu slobodu.\nKoalicija smatra da i ove presude novosadskom portalu 021, koji je kažnjen sa čak 785.000 dinara u kratkom vremenskom periodu u dva odvojena postupka, zahtevaju ozbiljno preispitivanje uloge pravosuđa u sferi medija, odnosno široku javnu raspravu koja bi trebalo da ima cilj zaštitu koncepta medijskih sloboda, kao i izmenu sudske prakse i, eventualno, zakonskih rešenja.\nZa neovlašćene objave fotografije, za koju je portal 021 prvobitno imao usmenu saglasnost dopisnice Kurira iz Novog Sada, Radio 021 je kažnjen sa 164.000 dinara, što sa sudskim troškovima iznosi oko 250.000 dinara.\nZa istraživački tekst o policajcima koji rade kao privatno obezbeđenje u novosadskim klubovima, a po tužbi dva policajca, čija imena nisu navedena u tekstu, već su se u njemu prepoznali, sud je 021 kaznio sa maksimalnih 400.000 dinara, što uključujući sudske troškove ukupno iznosi 535.000 dinara.\nBeograd-Novi Sad-Kragujevac, 26. januar 2017.\nAsocijacije nezavisnih elektronskih medija- ANEM


Predstavnici Ekološkog pokreta gorana FBiH posjetili Bosansko-podrinjski kanton\nAktivisti Ekološkog pokreta gorana Federacije BiH danas su posjetili Bosansko-podrinjski kanton Goražde.\nNa sastanku sa ministrom za privredu Esedom Radeljašem i ministrom za obrazovanje, mlade, nauku, kulturu i sport Damirom Žugom, predstavnici pokreta, predvođeni direktorom Mesudom Brigom i projekt menadžerom Željkom Majstorovićem, razgovarali su o projektu „Dani pošumljavanja u FBiH.“\nOvaj projekt, koji se realizuje pod sloganom 100.000 sadnica – 100.000 novih života, u ovoj godini bit će proširen i na Bosansko-podrinjski kanton Goražde.\n– Naš cilj je da putem ministarstava za privredu i obrazovanje BPK-a uspostavimo saradnju i institucionalno ojačamo našu organizaciju kroz osnivanje i pokretanje sekcija gorana u osnovnim i srednjim školama na području BPK-a. Cilj nam je, takođe, da u ovoj godini posadimo 10.000 sadnica na lokalitetu za koji se opredijeli Vlada kantona u dogovoru sa resornim ministarstvom i nadležnim šumsko-privrednim društvom – kazao je direktor Ekološkog pokreta gorana Federacije.\nPodizanjem svijesti o važnosti zdrave životne sredine, ovaj pokret želi da potakne i ohrabri učešće mladih s područja cijele Federacije u akcijama zaštite okoliša.\n– Na području BPK-a Goražde u toku 2015. godine planiramo zasaditi najmanje 10.000 sadnica na površini od 4-5 hektara šumskog zemljišta, uz učešće oko 200 učenika iz nekoliko škola sa područja Kantona Sarajevo. Takođe, zainteresovani smo da na području općine Foča (FBiH) organizujemo eko-školu za koju postoje kapaciteti u područnoj školi u Fočanskoj Jabuci – kazao je Mesud Briga.\nZa vrijeme četverogodišnjeg postojanja, Ekološki pokret gorana FBiH uspio je okupiti više od 2500 članova u 50 osnovnih i srednjih škola na području pet kantona Federacije. U ovom periodu, organizovane su akcije u kojima je zasađeno više od 100.000 sadnica četinara, lisičara i autohtonih sorti voćaka. Samo u prošloj godini, na lokalitetima uništenim požarom na području Hercegovine, zasađeno je 35.000 sadnica bora na površini većoj od 20 hektara.\nMinistri privrede i obrazovanja dali su punu podršku ovom projektu i u narednom periodu trebale bi uslijediti aktivnosti na konkretizaciji saradnje o kojoj je danas razgovarano.


Amerikanci će još više i žestoko nastaviti triku u naoružavanju, jer njima je glavni cilj da se uništi Rusija. Uzaludna su ruska nadanja da će Amerika pokazati razum. Razum ne postoji još od 1991. godine raspadom SSSR-a i otada Zapad sa Amerikancima neprestano rovari protiv Rusije i njene slobode i njenog teritorijalnog sastava. Pa ovih dana Američka ambasada poziva mlade Ruse na pobunu protiv vlastite otadžbine obećavajući im "med i mleko". Ruska reakcija je mlaka, nezadovoljavajuća i često ponižavajuća prema Zapadu. Ja se nadam da sam u krivu, da ne govorim tačne stvari, ali teško se oteti dojmu koji običan čovek gleda očekujući veći angažman Rusije da zaštiti svoju državu. Kod Amerikanaca toga nema, svako tko ugrožava Američku Imperiju je odmah van zakona i sva njegova prava se ukidaju, ili ga mrak pojede....\nnaivno je verovati u to! Pokušaće da prevari Rusiju i navuče na tanak led!


Cvijanović: Pukovnik Beronja dao nemjerljiv doprinos u odbrani Srpske - Glas Srpske\nSrna 15.01.2021 22:26\nBANjALUKA - Predsjednik Republike Srpske Željka Cvijanović uputila je telegram saučešća porodici pukovnika Vojske Republike Srpske /VRS/ Mile Beronje, koji je, kako se ističe, dao nemjerljiv doprinos u odbrani Republike Srpske.\n“Iskreno sam ožalošćena tužnom viješću o smrti pukovnika Vojske Republike Srpske Mile Beronje. Pukovnik Beronja ostaće upamćen kao hrabar i častan komandant koji je svojim angažovanjem u Vojsci Republike Srpske dao nemjerljiv doprinos u odbrani Republike Srpske”, navodi se u telegramu.\nPredsjednik Republike Srpske naglasila je da odlazak pukovnika Beronje predstavlja veliki gubitak za porodicu i prijatelje, ali i za srpski narod, saopšteno je iz kabineta predsjednika Republike.\n“U ime građana Republike Srpske i u svoje ime, upućujem vam izraze najdubljeg saučešća”, navela je Cvijanovićeva.\n“Iskreno saosjećajući u bolu koji vas je zadesio, u ime Vlade Republike Srpske i svoje ime, upućujem vam izraze najdubljeg saučešća”, dodaje se u telegramu.


CLS: Metro da bude u skladu sa zahtevima struke i građana\nTanjug 14. oktobra 2021. 18:23\nBEOGRAD – Centar za lokalnu samoupravu (CLS) zatražio je danas od vlasti Grada Beograda da odlože sednicu gradske skupštine na kojoj će se formalno usvajati aktuelni predlogza gradnju metroa dok se on ne izmeni u skladu sa zahtevima struke i građana.\nOrganizator i moderator diskusije na današnjoj tribini CLS Nikola Jovanović ocenio je da je zvanična javna rasprava o metrou održana u utorak u Skupštini grada Beograda bila farsa kao i da time potpuno onemogućeno Beograđanima da utiču na taj projekat.\nSaobraćajni inženjer Mirko Radovanac naveo je da je planirana prva linija metroa prevashodno namenjena budućim korisnicima prostora uz dunavsku i savsku obalu, a da najopterećeniji koridori ostaju nepokriveni.\nDragomir Lukić, takođe saobraćajni inženjer, naglasio je da je potrebno revidiranje troškova investicije i korigovanje operativnih troškova za koje tvrdi da su izuzetno visoki.\nSaobraćajni inženjer Dušan Milanović kazao je da novi koncept šinskih sistema treba da obezbedi najbolji način povezivanja sa čvorištima prigradskog, međugradskog i međunarodnog saobraćaja.


U Londonu se sprema izložba o kastratima italijanske opere\nU 17. i 18. veku nastupali su za bogataše i kraljeve širom Evrope\nLONDON - Kastrati italijanske opere nekada su imali status muzičkih zvezda, uspevali da zarade astronomske sume i privuku brojne obožavateljke. U 17. i 18. veku nastupali su za bogataše i kraljeve širom Evrope, ali su ujedno bili ismevani zbog svoje genitalne osakaćenosti i često čudnog izgleda. Gotovo sto godina posle smrti poslednjeg pevača kastrata Alesandra Moreskija, i dugo vremena nakon što su njihovi piskutavi glasovi izašli iz mode, u Londonu se sprema izložba posvećena neobičnom fenomenu koji je stvoren kad je papa zabranio ženama da se pojavljuju na sceni.\n"Kastrati su punili gledališta, u to vreme pevali pred publikom od dve-tri hiljade ljudi. Oni koji su se proslavili bili su kraljevi muzike svog vremena", objasnio je kustos Nikolas Klepton agenciji Rojters, a prenosi Beta. "To je bila izuzetna okrutnost u ime velike umetnosti", dodao je Klepton, pevač koji uspeva da otpeva najviše note koje su nekada mogli da izvedu samo kastrati.\nNa vrhuncu mode kastriranja, procenjeno je da je svake godine oko 4.000 dečaka bivalo podvrgnuto operaciji u Italiji, zbog zdravstvenih ili muzičkih razloga. "Samo jedan srećni procenat je uspevao da se probije u muzičkom biznisu, neki su se obogatili i postali slavni", ispričao je Klepton.\n"O preostalih 99 odsto, malo toga se zna, ili čak ništa, zato što nema podataka o praksi koja je tehnički bila ilegalna." Prema njegovim rečima, bilo je toliko nagrada u vidu slave i novca, da su neki tražili da im bude urađen zahvat, pošto su već želeli da sebi obezbede svetlu budućnost. "I to bi bilo obavljeno iako bi oni u to vreme imali samo 10 godina", rekao je Klepton.\nZbog operacije, koja je morala da bude izvedena pre puberteta kako bi bio dostignut željeni glasovi efekat, neki kastrati su bili fizički deformisani. Neki su, međutim, postali traženi među onim ženama koje su želele da imaju vezu bez ikakvog rizika, u vreme kada nije postojala sigurna kontracepcija.\nJedan od najčuvenijih kastrata je bio Karlo Broski, poznat kao Farineli. Tokom jedne sezone u Londonu, 1734. godine, bio je plaćen 5.000 funti, u vreme kada je prosečna godišnja plata nekog advokata iznosila nešto više od 100 funti. Farineli je proveo tri godine u Londonu, a zatim otišao u Španiju gde je ostao 25 godina. Imao je veliki uticaj na dvoru Filipa Petog i njegovog naslednika Ferdinanda Šestog, posle čega se penzionisao i nastanio u Italiji kao izuzetno bogat čovek.\nIzložba postavljena u muzeju Hendl haus, u kojoj je više od 35 godina živeo nemački kompozitor Georg Fridrih Hendl, prikazuje priču kastrata i deo opusa sedmorice koji su najčešće radili s Hendlom. Među njima nije Farineli koji je, iako se nalazio u Londonu kada je Hendl bio na vrhuncu slave, bio direktna konkurencija nemačkom kompozitoru.\nIzložba će biti otvorena u martu 2006. i trajaće šest meseci.\nPosetioci će imati priliku da vide slike i crteže na kojima su prikazani kastrati često neobičnih proporcija. U postavku je uvršten i jedan od instrumenata koji se koristio za operaciju.


Fiskalni savet: Sistem platnih razreda verovatno tek 2021. - IndeksOnline.rs\nNaslovna Ekonomija Fiskalni savet: Sistem platnih razreda verovatno tek 2021.\nFiskalni savet: Sistem platnih razreda verovatno tek 2021.\nBEOGRAD – Fiskalni savet Srbije ocenio je danas da će sistem platnih razreda zaživeti verovatno tek 2021. godine, a ne sredinom naredne godine, kako je najavila Vlada Srbije.\nOdluka o povećanju zrada u javnom sektoru u 2020. godine, u rasponu od osam do 15 procenata, bez razvrstavanja po radnim mestima i složenosti poslova, povećava disparitete i dovodi u pitanje uvodjenje sistema platnih razreda, koji u najboljem slučaju može da profunkcioniše 2021. godine, rečeno je na konferenciji za novinare.\n“Platni razredi mogli bi da budu dobar okvir za isplatu zarada, ali mislimo da narušavanje pariteta izmedju zarada, do koga dolazi ovim linearnim i neselektovanim povećanjem plata u javnom sektoru, može da dovede do toga da platni razredi uopšte ne mogu da profunkcionišu”, izjavio je član Fiskalnog saveta Vladimir Vučković.\nPodsetio je da je Vlada najavila uvodjenje platnih razreda sredinom 2020, ali da bi problem moglo da predstavlja upravo to vreme uvodjenja, jer bi zbog toga bio nužan rebalans budžeta, a u to vreme se očekuju i izbori.\n“Da li je realno da se Vlada tome posveti? To izgleda neizvesno i čini nam se da se u najboljem slučaju uvodjenje platnih razreda odlaže za 2021. godinu”, rekao je Vučković. ;


OSM Televizija - Vučić: Prihvatio sam kandidaturu za predsjednika zbog stabilnosti Srbije\nPremijer Srbije Aleksandar Vučić rekao je da je prihvatio kandidaturu na predsjedničkim izborima samo zato što želi da se obezbijedi stabilnost i kontinuitet za Srbiju."Rekao sam na Predsedništvu da pitanje kandidata nije pitanje kompetencija, ili činjenice da li volite svoj posao, već pitanje važno za budućnost Srbije", rekao je Vučić.\nDodao je da mnogo voli posao predsjednika Vlade i da ga sa ponosom obavlja, ističući da su postignuti značajni rezultati.\n"Oni nemaju politiku već samo želju da vrate Srbiju na ivicu provalije poslije teških reformi koje priznaje svijet", naveo je Vučić za RTS.\n"Ukoliko bi postao predsjednik osim što bi žestoko kontrolisao Vladu, pokušao bih da u tom smislu radim ono što je radio Nikolić-da im budem od pomoći, a ne da im stajem na grbaču", naveo je Vučić.\nJoš iz iste kategorije: « Srbija obilježava Dan državnosti Sputnjik: Nikolić odlučio da se kandiduje za predsjednika; Vučić bez komentara »


Srpska špijunka opasnija od Mate Hari: Radila za partizane, četnike, Nemce, Engleze... - Sputnjik Srbija\nSrpska špijunka opasnija od Mate Hari: Radila za partizane, četnike, Nemce, Engleze...\n18:01 09.08.2020 Preuzmite kraći link\nDomaći špijunski triler sa elementima melodrame „Vera“, inspirisan istinitom pričom o četvorostrukoj špijunki iz vremena Drugog svetskog rata, trebalo bi da uskoro bude snimljen.\nScenario i režiju potpisuje Nedeljko Kovačić, za muziku će se pobrinuti Vladimir Graić, a kostime će uraditi Nevena Milovanović. Od snimljenog materijala planirana je i TV serija od 12 epizoda, a snimanje bi u skladu s razvojem aktuelne situacije s korona virusom trebalo da počne u februaru ili martu sledeće godine u Beogradu i okolini.\nFilm „Vera“ inspirisan je istinitom pričom o Veri Pešić (1919-1944), koja je kao četvorostruka srpska špijunka iz Drugog svetskog rata, radila kako za Nemce tako i za Engleze, četnike i partizane, ali, pre svega, za svoj račun. Vera je redak primer hrabre i inteligentne, nezavisne žene koja, ideološki neopredeljena, pokušava da preživi u surovom muškom balkanskom svetu u jednom teškom vremenu. Na isti način je i film o njoj ideološki neutralan“, ispričala je za Blic producentkinja Danka Milošević, po čijoj ideji se krenulo u realizaciju ovog projekta.\nVera Pešić, četvorostruka špijunka iz Drugog svetskog rata.\n„Vera“ je ženski film o drami jedne zanimljive istorijske ličnosti koji će komunicirati sa savremenom publikom na moderan način. Zanimljivo je da ekranizacija priče o „srpskoj Mata Hari“ nije dosad realizovana.\n„Proces istraživanja materijala o Veri Pešić bio je opsežan i trajao je oko godinu dana, uz konsultovanje istorijskih arhiva, odnosno dostupnih originalnih dokumenata sačuvanih iz tog vremena, pri čemu treba istaći istraživački rad novinarke Dragane Bokan i dragocenu pomoć koju je pružio general Svetko Kovač, veliki poznavalac istorije domaćih tajnih službi. Budući da je sam istorijski lik Vere Pešić pomalo misteriozan i obavijen velom tajne, priča o filmskoj Veri biće romantizovana fikcija zasnovana na činjenicama“,otkriva Danka Milošević.\nKasting za ulogu Vere, kao i za ostale protagoniste još je u toku.\n„Reditelj i scenarista Nedeljko Kovačić i kasting direktor Nenad Pavlović su dosad razgovarali o velikom broju mladih, manje ili više afirmisanih glumica, i dosad se uži izbor sveo na njih desetak, od kojih će u najskorije vreme biti izabrana Vera, a zatim u skladu s njom i ostale uloge. Ono je što je za sada sigurno je da će Tihomir Stanić tumačiti lik Koste Pećanca, zvali smo rusko-srpskog glumca Petra Zekavicu iz Moskve, zatim Aleksandra Srećkovića Kuburu, Dragana Vujića Vujketa, Branislava Lečića, Bojana Dimitrijevića, zatim Elenu Prepetovu Kostić, rusku glumicu koja živi i radi u Banjaluci. Planiramo još da zovemo Nikolu Koja, Anu Sofrenović, Dragana Mićanovića i druge“, kaže producentkinja.\nOd Filmskog centra Srbije film „Vera“ dobio je novčanu pomoć za snimanje. Danka ističe da je iznos koji su dobili, 25 odsto budžeta za film.\n„Ostatak sredstava obezbedićemo učešćem kooproducenata iz zemlje i regiona, a plan nam je da apliciramo za podršku kod Evropskog filmskog fonda“, kaže Danka Milošević.\nMata Hari, Srbija, špijunka


MK Grupa dobila saglasnost za preuzimanje Viktorija Grupe - AgroFin\nNaslovna VESTI MK Grupa dobila saglasnost za preuzimanje Viktorija Grupe\nU sastavu Viktorije posluje 12 zavisnih kompanija\nKomisija za zaštitu konkurencije (KZK) odobrila je MK Grupi sticanje neposredne pojedinačne kontrole nad kompanijom Viktorija Grupa i njenim zavisnim društvima kupovinom 67 procenata akcija, navodi se u rešenju objavljenom na sajtu Komisije.\nBiznismen Milija Babović je početkom 2019. godine posedovao 45 procenata akcija u Viktorija Grupi, a dodatnih 22,5 odsto je u vlasništvu same Viktorija Grupe, prenosi Tanjug.\nU sastavu ove grupe posluje 12 zavisnih kompanija. Cela grupa je za 2018. godinu iskazala gubitak iznad visine kapitala od 6,89 milijardi dinara.\nKako je MK Grupa preuzela 2018. sva potraživanja poverilaca prema Viktorija Grupi, Komisiju je interesovalo da li je na taj način već stekla kontrolu nad Viktorijom, na šta je iz MK-a Grupe odgovoreno da nije, već da su u poziciji kreditora.\nEfekte koncentracije preuzimanja Viktorija Grupe KZK je ispitivala na 17 relevantnih tržišta proizvoda i utvrdila da MK Grupa nije aktivna na sedam od tih tržišta.\nKomisija je zaključila da će sprovođenjem koncentracije doći do jačanja tržišne snage MK Grupe horizontalno, ali neće doći do negativnih vertikalnih efekata kroz zatvaranja tržišta ovih proizvoda, navodi se u obrazloženju odluke Komisije.\nPrethodni tekstCenovnici subvencionisanih domaćih traktora\nSledeći tekstIMT na stazi stare slave (VIDEO)


Sud o dekanu od septembra - SDCafe.rs\nHome\tInfoHronika\tSud o dekanu od septembra\nDekan Pravnog fakulteta u Kragujevcu Predrag Stojanović, optuženi u aferi "Indeks", prisustvovao je glavnoj raspravi ali nije saslušan zbog zdravstvenog stanja.\nOptuženi Stojanović nije danas dao izjavu jer u slučaju kada odbrana ima primedbe u pogledu veštačenja, a pritom ne osporava stručnost, neophodno je neposredno saslušanje veštaka, navela je predsednica sudskog veća Sladjana Bojković.\nSud će medjutim veštacima, koji su uradili prvi nalaz, dostaviti primedbe branioca i najverovatnije za septembar zakazati njihovo usmeno saslušanje, rekla je Tanjugu sudija Bojković koja je predsednica sudskog veća u tom procesu.\nNakon saslušanja veštaka sud će odlučiti da li će Stojković biti saslušan u tom procesu, navela je sudija.\nDekan Pravnog fakulteta u Kragujevcu Predrag Stojanović, jedan od 87 optuženih u aferi "Indeks" i jedini koji nije saslušan, danas je trebalo da iznese odbranu.\nNjegov branilac Predrag Savić je ranije obavestio sudsku upravu da će Stojanović doći na zakazano sudjenje i da nema potrebe da bude privodjen.\nPredsednica Višeg suda i postupajući sudija Sladjana Bojković ranije je zatražila privodjenje Stojanovića, koji u protekle tri godine nije saslušan, a posle veštačenja Odbora za veštačenje Medicinskog fakulteta u Novom Sadu "da je Stojanović sposoban da iznese odbranu".\nOptužnica Stojanovića tereti da je od 2002. godine do februara 2007. godine, u više navrata zahtevao i dobio novac da studentima u indeks upiše pozitivne ocene bez polaganja iz predmeta Javne finansije i finansijsko pravo.\nStojanović je neodazivanje na ranije pretrese pred Višim sudom pravdao zdravstvenim problemima, a njegov branilac tvrdi da u kabinetu i u stanu Stojanovića nisu nadjeni nikakvi dokazi koji ga povezuju sa korupcijom.\nOstali optuženi u toj korupcionaškoj aferi, otkrivenoj 2007. godine, negirali su krivicu.


Oficir Fronteksa pomaže u deportaciji jednog od migranata iz Grčke na brod ka Turskoj\nZbog mogućnosti da se nađe na udaru većeg broja izbjeglica iz Sirije, Crna Gora bi uskoro mogla da zatraži konkretniju pomoć od EU i njene agencije za kontrolu i zaštiti granice Fronteks (Frontex).\nCrna Gora je zabrinuta zbog sve većeg broja migranata koji na svom putu do EU sve češće koriste koridor preko Grčke, Albanije, Crne Gore i BiH.\nDa li je Crna Gora i zvanično zatražila potpisivanje sporazuma sa Fronteksom i kada bi to moglo da se dogodi, nijesmo uspjeli da saznamo budući da su nam iz Ministarstva unutrašnjih poslova kazali da bi o toj temi moglo biti riječi na sjednici Vlade Crne Gore u četvrtak, 21. juna.\nCrvenković: Raste broj izbjeglica, region mora koordinirati odgovor\nNo, da bi do toga uskoro moglo da dođe nagovijestio je premijer Duško Marković u intervjuu za austrijsku nacionalnu televiziju (ORF).\n"Naša zemlja intenzivno sarađuje sa Fronteksom i to u operativnim akcijama, ali i razmjenom informacija i analiza rizika i posljedica ilegalnih migracija ali imao i zajedničke operativne akcije na granici. Dakle, saradnja sa Fronteksom je intenzivna, dobra i daje rezultate", rekao je Marković.\nPremijer Marković je konkretnim brojkama potkrijepio zabrinutost zbog povećanja broja izbjeglica iz Sirije koji preko Grčke i Albanije dolaze u Crnu Goru.\n"Mi smo u pet mjeseci ove godine registrovali oko 1.500 ilegalnih prelazaka, što je značajno više nego u prethodnoj godini tako da je očigledno da problem postoji i da trend nije dobar", upozorio je Marković.\nMigranti uplovili u Herceg Novi\nFronteks, kako je naziv Agencije za kontrolu granica EU, pomaže zemljama članicama i pridruženim šengenskim državama da upravljaju svojim spoljnim granicama i usklađuju granične kontrole širom EU.\nZemlje koje nisu članice EU ne mogu postati punopravni članovi, ali prema pravilima Unije, Fronteks i treće zemlje mogu zaključiti takozvani sporazum o statusu kada se predviđa da će timovi te agencije biti raspoređeni u treću zemlju u postupcima u kojima će članovi tima imati izvršna ovlašćenja.\nAko se Fronteks i Crna Gora dogovore i sporazum stupi na snagu, Fronteks će moći da raspoređuje timove u područjima Crne Gore koja se graniče sa EU, a to su na zapadu granica sa Hrvatskom i na jugu, na moru sa Italijom.\nZbog sve više ilegalnih prelazaka na granici sa Albanijom, Crna Gora planira da jednu karaulu blizu granice pretvori u mogući prihvatni centar za migrante.\n"Pokrenuli smo prema Evropskoj komisiji projekat sanacije jedne stare jugoslovenske karaule na granici sa Albanijom koja bi mogla biti migracioni prihvatni centar kako bismo stvari bolje kontrolisali. Preduzećemo sve kako ne bismo doživjeli onaj veliki rizični talas koji se desio 2015, koji nije zahvatio Crnu Goru. Ali sada se očigledno ruta mijenja, preko Albanije, Crne Gore, Bosne i Hercegovine i dalje prema Evropi", naveo je premijer Marković.\nNova migrantska ruta preko Balkana\nIz Uprave za zbrinjavanje izbjeglica su nam kazali da pitanje migranata i eventualnog sporazuma sa Fronteksom nije u njihovoj nadležnosti.\nŠefica IOM-a (Međunarodne agencije za migracije) za Crnu Goru Dušica Živković kaže za Radio Slobodna Evropa da eventualni dolazak Fronteksa na granice Crne Gore neće bitnije uticati na pomjeranje koridora kojim izbjeglice u posljednje vrijeme stižu na njenu teritoriju:\n"Ako imamo u vidu da je Fronteks raspoređen u Grčkoj svuda, a da se situacija nešto značajno nije promenila, takođe da u Makedoniji i Srbiji imamo specijalnu meru, odnosno stranu policiju koja sarađuje sa graničnom policijom zemalja odakle imaju najveći priliv, a to su Grčka i Bugarska, vidimo da se ni tamo ništa značajno nije promijenilo u smislu zaustavljanja priliva ili promjene koridora. Ne mislim ni da na našem primeru treba da očekujemo da će to nešto značajno da se promeni", ocijenila je šefica IOM za Crnu Goru.\nInače, ta Agencija za migracije Ujedinjenih nacija početkom juna je upozorila da su pojačane migracije kroz Zapadni Balkan.\nOd januara do kraja maja, vlasti u BiH, Crnoj Gori i Albaniji registrovale su više od 6.700 novih migranata i tražilaca azila, dvostruko više od migranata i tražilaca azila registrovanih u te tri zemlje tokom cijele 2017. godine.\nDodajmo i da je crnogorska Vlada nedavno prihvatila donaciju Mađarske u vidu spiralne bodljikave žice koja još nije postavljena. Njom se može pokriti 25 kilometara državne granice.


"Izbori ključna stvar za dalji put BiH" - Klix.ba\nMeđunarodna zajednica i njeni predstavnici u proteklom periodu dosta su činili na stabilizaciji unutrašnje situacije u BiH, ali se prema nestabilnostima tokom 1990-ih moglo djelovati jedino na ograničen način, i to primarno kroz Povelju UN-a koja je omogućavala mirovne operacije.\nTo je danas rekao supervizor za Distrikt Brčko i zamjenik visokog predstavnika u BiH Raffi Gregorian tokom predavanja koje je održao studentima i postdiplomcima Fakulteta političkih nauka u Sarajevu o temi "Odnos između međunarodne zajednice i BiH od 1992. do danas".\n"Te jedinice mirovnih operacija su mogle stajati samo između zaraćenih strana i imale su ograničenje na samoodbranu jer im nije bilo dozvoljeno da se uključe u konflikt i nije im bilo dozvoljena upotreba sile da bi nametnuli bilo kakvu promjenu statusa u to vrijeme", rekao je Gregorian.\nPosebno je naglasio da međunarodna zajednica i njeni predstavnici trenutno razmišljaju o tome šta poslije Butmira.\nOcijenio je da BiH zbog unutrašnjih političkih nesuglasica nedavno nije dobila bezvizni režim kao zemlje u okruženju, ali da je problem u tome što su time "pogođeni" i građani.\n"Nadam se da će pred naredne izbore političari ispuniti svoje obaveze i mislim da su izbori ključna stvar za dalji put BiH", rekao je Gregorian.


Olovo domaćin skupštini Saveza udruženja penzionera ZDK.Povećanje penzija od 10% ili protesti – jedan od zaključaka – Radio Olovo\nPočetna/Olovo/Olovo domaćin skupštini Saveza udruženja penzionera ZDK.Povećanje penzija od 10% ili protesti – jedan od zaključaka\nOlovo domaćin skupštini Saveza udruženja penzionera ZDK.Povećanje penzija od 10% ili protesti – jedan od zaključaka\nRadio Olovo Send an email 26. Aprila 2017.\nIbrahim Mašić -predsjednik udruženja penzionera Olovo domaćin\nOlovsko udruženje penzionera danas je, u hotelu „Aquaterm“, bilo domaćin redovnoj godišnjoj Skupštini Saveza udruženja penzionera ZDK. Skupštini su uz delegate sa kantonalnog nivoa prisustvovali i predstavnici Federalnog Saveza. Težak materijalni položaj penzionera bio je i ove godine u fokusu rasprava i diskusija koje su se vodile, kazao je za naš program\nPredsjednik Skupštine Saveza penzionera ZDK Refik Mušija\n. Ukazujući na nezahvalnu materijalnu situaciju Mušija je podsjetio da 70% od 60 hiljada penzionera u ZDK prima najnižu penziju i da njihov materijalni status ne može više podnositi čekanje na reforme o kojima se godinama priča.\nMehmedalija Rapa predsjednik Saveza penzionera Federacije,\nMehmedalija Rapa predsjednik Saveza penzionera Federacije, koji je također prisustvovao Skupštini kazao je da će zajednički zahtjev svih kantonalnih saveza o povečanju penzija za 10 % biti podržan i sa Federalnog nivoa. Ukoliko najdalje do kraja juna ne dođe do traženog povećanja penzioneri će organizirati masovne proteste. Ibrahim Mašić predsjednik olovskog udruženja penezionera izrazio je zadovoljstvo činjenicom da je u organizacijskom smislu proteklo sve u najboljem redu i da se Olovo pokazalo kao dobar domaćin i organizator.\nDruga faza istraživanja olovske banje\nJavni poziv za učešće na „Malom ljetu 2017“-prijave do 30.04.2017.godine


Izvor: Radio Televizija Vojvodine, 19.Jan.2021, 00:07\nDve osobe se vode kao nestale posle lavine u odmaralištu u ruskom regionu Dombaj, na Kavkazu, u kojoj je život izgubila jedna osoba, saopšteno je večeras iz ruskog Ministarstva za vanredne situacije.\nOperacija traganja i spasavanja obustavljena zbog nepovoljnih vremenskih uslova - snežne padavine i vetar do 25 metara >> Pročitaj celu vest na sajtu Radio Televizija Vojvodine << u sekundi, a ponovo će se pokrenuti nakon izlaska sunca, saopštilo je ministarstvo.\nPrema Ministarstvu za vanredne situacije, lavina se obrušila na skijašku stazu i zatrpala dve prikolice na mestu za iznajmljivanje skijaške opreme, a oštećen je i kafić.\nPredsednik Saveza alpskog skijanja i snouborda "Dombaj", Hadži-Murat Maršankulov, poginuo je u lavini, rekao je za Tas s njegov sin Šamil.\nSpasilačke službe prethodno su saopštile da je šest osoba uspelo da se oslobodi iz snega.\nKurir: NASTAVLJENA OPERACIJA SPASAVANJA NAKON OBRUŠAVANJA LAVINE U RUSIJI: Radi se na čišćenju snega, spasioci izvukli jednu žrtvu VIDEO\nDve osobe se vode kao nestale posle lavine u odmaralištu u ruskom regionu Dombaj, na Kavkazu...U lavini je život izgubila jedna osoba, saopšteno je večeras iz ruskog Ministarstva za vanredne situacije..."Utvrđuje se gde se nalaze dve osobe", rekli su iz ruskog ministarstva agenciji Tas s i dodali...


srbijasport.net - Vesti - EP 2020 - Holandija golom iz sedmerca do prve titule svjetskog prvaka\nSreda, 22.01.2020 12:58\nRukometašice Holandije pobjedom nad Španijom 30:29 postale su nove svjetske šampionke i tako obezbijedile plasman na Olimpijske igre, koje se takođe održavaju u Japanu.\nŠpaniji je ovo prvo finale na svjetskom šampionatu, dok je Holandija poražena 2015. godine, a naredne i u finalu Evropskog prvenstva. „Crvena furija“ je krenula u skladu sa svojim nadimkom, sjajno u napadu, perfektno u odbrani i veoma brzo su stigle do vođstva od 6:2. Zatim se igralo gol za gol do rezultata 9:5, kada Holanđanke preko Polman stižu do izjednačenja, a Španija je preko deset minuta bez postignutog gola. Ni protivnice nisu iskoristile pet napada da povedu, da bi Pena prekinula „post“ svoje reprezentacije za novo vođstvo od 10:9. Do prvog vođstva u finalu Holandija stiže u 27. minutu (13:12), a do kraja su stvorile +3 i sa 16:13 otišle na odmor.\nNa startu drugog poluvremena briljirale su golmani Vester i De Paula, a Polman je donijela svojoj reprezentaciji prvi put vođstvo od četiri gola razlike. Ubrzo je bilo i 21:16, no Španjolke se nisu predavale i prišle su na 23:21. Uslijedio je period nevoze na obje strane, poslije igrača više Španija prilazi na -1, no Polman je uvijek tu da izmisli gol kada je on potreban Holandiji. Ekipa sa Pirinejskog poluostrva je u nekoliko napada pogađala stativu ili imala prestup, s tim da ni protivnice nisu otišle na +3. Tes Vester je imala nevjerovatnu odbranu na dva minuta prije kraja, ali ponovo su njena saigračice pogriješile i već u sledećem napadu Španija je izjednačila i imala je napad za titulu, Vester je odbranila šut Barbosi, a onda je Hernandez blokirala njen izbačaj, kažnjena je crvenim kartonom i Abing je pogodila sa sedam metara za prvu titulu svjetskog prvaka za Holandiju.\nU meču za treće mjesto Rusija je savladala Norvešku sa 33:28 i ona će igrati sa Srbijom, Mađarskom i Kinom u kvalifikacijama za Olimpijske igre, dok će Norveška sa Crnom Gorom, Rumunijom i Sjevernom Korejom.


U mestima opštine Bečej postavljaju kontejnere za reciklažu – Udruženje Reciklera Srbije\nMarch 17, 2020\tod Recikleri Srbije\tu Vesti\nStanovnici Bačkog Gradišta od preduzeća “Potisje-Bečej” više neće dobijati zelene džakove za odlaganje sekundarnih sirovina, već će reciklabilni otpad odlagati u žute kontejnere. Ukupno 200 kontejnera do kraja ovog meseca biće postavljeno i u Radičeviću, Mileševu, Drljanu i Poljanici, prenosi RTV.\nŽuti kontejneri za reciklažu, na osnovu rešenja nadležne opštinske inspekcije, postavljaju se za svakih deset do jedanaest domaćinstava. Građani više neće morati da pamte kojim danima radnici “Potisja-Bečej” odnose džakove sa sekundarnim sirovinama.\n“Kada dobijemo nove kontejnere pokrićemo Bačko Petrovo selo, a poslednje će biti naseljeno mesto Bečej.”\n“Potisje-Bečej” od firme “Ekostar Pak” u okviru akcije “Reciklirajmo zajedno” trebalo bi dobije oko 1.000 kontejnera. Za sada je isporučeno 200 komada, a koliko će još biti donirano zavisiće od najavljenih izmena zakonskih regulativa.\n“U međuvremenu se menja zakon o ambalažnom otpadu i ne znamo kada će biti uveden kaucijski sistem. Kada on bude počeo da se primenjuje, onda će se u domaćinstvima drastično smanjiti količina sekundarnih sirovina. U tom slučaju verovatno građani će ih predavati u prodavnicama”, ističe Feješ.\nIako analize “Potisja” pokazuju da se u džakovima za sekundarne sirovine nalazi više od 50 odsto kućnog smeća, stanovnici Poljanica i Mileševa primer su savesnog odlaganja reciklažnog otpada sa više od 90 odsto sekundarnih sirovina u džakovima.


ANEM :: Pozitivne ocene Strategiji za borbu protiv korupcije\nPozitivne ocene Strategiji za borbu protiv korupcije\n22.4.2015. (Tanjug) - BEOGRAD - Šef Misije EU u Srbiji i ambasador SAD Majkl Devenport i Majkl Kirbi pozitivno su danas ocenili Nacrt strategije istrage finansijskog kriminala u Srbiji naznačivši da je korupcija veliki problem u svim delovima sveta i da se uspeh može postići samo kroz međunarodnu saradnju.\nDevenport je, na završnoj raspravi o Strategiji istrage finansijskog kriminala u Palati Srbije, rekao da ona predstavlja odličan početak sprovođenja preporuka Evropske komisije za poglavlja 23 i 23, koja se tiču vladavine prava, policije i pravne države.\nIzuzetno je važno kako će se strategija sprovoditi, rekao je Devenport i istakao da drzavni organi moraju raditi zajedno kako bi se ispunila očekivanja građana i takav oblik kriminala sprečio.\n"Delotvorna borba protiv ovakih vidova kriminala može da se ostvari samo uz delotvornu međunarodnu saradnju", dodao je Devenport.\nI ambasador SAD Majkl Kirbi čestitao je vladi na Nacrtu strategije za finansijske istrage, koji predviđa stvaranje udarnih grupa u kojima će policajci i drugi stručnjaci sarađivati na iskorenjivanju krivičnih dela.\nOn je naglasio da je korupcija naročito veliki problem širom sveta, ali i u SAD, a kao primer borbe protiv nje naveo "Nesalomive" i junaka Eliota Nesa, koga igra Šon Koneri.\n"Jedan mali čovek koji je omogućio da Al Kapone završi u zatvoru bio je računovođa, on je shvatio šta rade sa novcem i da taj novac ide na korupciju ljudi u najvišim ešalonima društva u Čikagu", rekao je Kirbi.\nPrema njegovim rečima, borba protiv tih krivičnih dela je važna da bi građani verovali u vladavinu prava.\n"Uspeh Strategije u potpunosti će zavisiti od njenog sprovođenja", kaže Kirbi.\nDa korupcija i ekonomski kriminal podrivaju vladavinu prava smatra i šef Kancelarije Saveta Evrope u Beogradu Tim Kartrajt, koji je istakao da će ta organizacija i ubuduće pomagati Srbiju u borbi protiv kriminala i korupcije, prevenciji i kontroli privrednog kriminala, kao i u oduzimanju imovine sticane krivičnim delima.\nJavnoj raspravi u organizaciji Ministarstva pravde prisustvovali su i tužilac za organizovani kriminal Miljko Radisavljević, predstavnici sudske vlasti i javnog tužilaštva, MUP-a, kao i nevladinih organizacija, kao i republički tužilac Zagorka Dolovac koja je istakla da izrada Nacrta strategije predstavlja značajan korak u borbi protiv finansijskog kriminala.\n"Svesni smo da korupcija i privredni kriminal neposredno štete našim građanima i ometaju dalji privredni i društveni razvoj. Ova oblast takođe je jedan od prioriteta Nacionalne strategije za borbu protiv korupcije, kao i značajan deo procesa Evropskim integracija", rekla je Dolovac.\nOna je dodala da je odlučno krivično gonjenje svih oblika korupcije i finansijskog kriminala imperativ i prioritet rada državnih organa.\nMinistar pravde Nikola Selaković rekao je da Srbija donosi Strategiju istraga finansijskog kriminala u ime svih onih koji su opljačkani u procesu tranzicije i privatizacije, kao i da bi javna dobra ubuduće bila sigurna od pljačke neodgovorne političke elite.\n"Donosimo strategiju za sve opljačkane radnike i penzionere, bolnice i škole, da unapredimo sitem represivnih organa koji treba da budu brana trenutnoj korupciji, otkrivanju onih slučajeva iz prošlosti koji nisu zastareli", rekao je Selaković.


Zvanično: Ponajbolji igrač Prve lige FBiH nakon sjajne sezone prešao u Zrinjski – Sport Centar Zvanično: Ponajbolji igrač Prve lige FBiH nakon sjajne sezone prešao u Zrinjski – Sport Centar\nJedan od najboljih fudbalera Prve lige Federacije Bosne i Hercegovine, Sadik Škrijelj, novi je član Zrinjskog.\nIz mostarskog kluba potvrdili su kako će dres Plemića u narednoj sezoni nositi ofanzivac Sadik Škrijelj.\nU pitanju je igrač TOŠK-a, koji je u prethodnoj sezoni postigao osam pogodaka i dodao 10 asistencija, čime se istakao kao ponajbolji igrač lige.\n“Novi igrač HŠK Zrinjski je Sadik Škrijelj, 23-godišnji krilni napadač koji u naše redove stiže iz federalnog prvoligaša NK TOŠK Tešanj u čijem je dresu u prethodnoj sezoni u 29 utakmica upisao osam pogodaka i deset asistencija”, saopštili su iz mostarskog kluba.\nOvaj 23-godišnji krilni ofanzivac je prošao omladinsku školu Sarajeva, ali na Koševu nikada nije dobio priliku. Prešao je u TOŠK i afirmisao se u najbitnijeg igrača kluba.


Čekajući veto - Kosovski pregovori - Nedeljnik Vreme\nRusi pominju veto, misija SB-a u Beogradu i Prištini. Gde je kosovska priča u kontekstu aktuelnih američko-evropsko-ruskih sporenja\nIzjava Vladimira Titova, zamenika ministra spoljnih poslova, koji Rusiju predstavlja na sastanku Kontakt grupe o Kosovu i Metohiji u Berlinu, odloženom zbog Jeljcinove smrti, da Ahtisarijevo rešenje za budući status Kosova ne može da prođe u Savetu bezbednosti, te da ruska pretnja vetom treba da stimuliše strane na pregovore do uzajamno prihvatljivog kompromisa, mada je jača i određenija od prethodnih ruskih poruka, nije, odmah, posebno komentarisana u Beogradu.\nTo se može objasniti činjenicom da se deo ovdašnjih političara ranije ponašao kao da veruje u to da su Rusi spremni i da upotrebe veto, a da su neki od njih pozivali i da se ne sumnjiči Rusija, mada je to ovde zvučalo kao samoohrabrivanje. Izvesno povećanje samopouzdanja videlo se u ponašanju ovdašnjih političara i prošle nedelje, posle posete Beogradu potpredsednika kineske vlade Lijangjua i ruskog ministra spoljnih poslova Lavrova. Tokom posete Beogradu Lijangju i Lavrov poslali su slične poruke – da je nametanje rešenja za Kosovo neprihvatljivo, a Lavrov to kaže i nešto oštrije – da je apsolutno neprihvatljivo.\nIz Brisela dolaze najave da će u Kontakt grupi biti pojačan pritisak Evropljana na Rusiju da se Kosovu brzo dâ nezavisnost, a ovde se odavno računa s tim da se Kina i Rusija protive takvom zapadnom pritisku – mada do sada ipak nije bilo nedvosmislenih procena o tome da li će se to protivljenje iskazati vetom ili uzdržanošću. Očigledno, preferirano je ovo prvo kada je prošle nedelje često citirana izjava Vitalija Čurkina da je veto krupna reč koju neće izgovarati dok ne dobije nalog da ga na Ist Riveru upotrebi.\nBRZINA I PRIZEMLJENJE: S druge strane, Amerikanci najavljuju pojačanje ofanzive. Pomoćnica državnog sekretara SAD Rozmari di Karlo izjavljuje da SAD cene rad svih partnera u Kontakt grupi, uključujući Rusiju, da će intenzivirati dijalog s njenim članovima i u Savetu bezbednosti, da će naknadno razgovarati i s političkim liderima Beograda i Prištine da bi se ovog proleća zatvorilo pitanje konačnog statusa Kosova. Ona smatra da će isposlovati rešenje na osnovu Ahtisarijevog predloga, koji ocenjuje kao zaista jedinu realnu opciju. Na Balkan se upućuje i novi ambasador SAD pri UN-u Zalmaj Kalizad, inače doskorašnji ambasador SAD u Bagdadu.\nAmerikanci Kosovo smatraju predugo otvorenim pitanjem, koje stavljaju uz svakako dramatičnije probleme vezane za Irak, Avganistan, Iran i Severnu Koreju; a Rusi to pitanje očito stavljaju u kontekst vlastitih pokušaja da "pomognu Americi da se meko prizemlji u bipolarni svet" (Lavrov).\nTreba imati u vidu i to da ta tema ulazi u kontekst sporenja zvanih "Putinov minhenski hladni tuš posle hladnog rata" među kojima je i sporenje Amerikanaca sa Rusima oko premeštanja instalacija antiraketnog štita protiv zlih država sa Maršalskih ostrva u Poljsku i Češku, koje košta milijardu i po dolara. Američki ministar odbrane Robert Gejts izgleda nije uspeo da uveri ruskog kolegu Anatolija Serdjukova u to da taj sistem neće predstavljati opasnost po Rusiju (ponudio je razmenu informacija za rano upozorenje sa radara i rusku inspekciju projekta). Rusi zasad kažu da će na širenje američkog vojnog prisustva u istočnoj Evropi povući odgovarajući potez, ali ne kažu koji, a pominje se i mogućnost postavljanja raketa u Kalinjinskoj oblasti kojima bi ti radari bili u dometu. Načelnik ruskog generalštaba Jurij Balujevski pominje i mogućnost izlaska Rusije iz ugovora o likvidaciji raketa srednjeg dometa. Lavrov je to opisao ne kao već doneto rešenje, već kao "konstataciju situacije". Dok Amerikanci izjavljuju da neće dozvoliti da im Rusija diktira odnose s drugim državama, dok Poljska i Češka prihvataju te instalacije kao osigurač da neće zapasti u zonu ruskog uticaja, druge evropske zemlje, kao Nemačka, Norveška, Grčka i Belgija, imaju ozbiljne sumnje. Treba uzeti u obzir i evropsko-ruske sveobuhvatne trgovinske pregovore komplikovane sporom zbog ruske zabrane uvoza mesa iz Poljske, pa i tinjajuću političku krizu u Ukrajini.\nGde je na listi svih tih tema kosovska priča?\nMinistarka spoljnih poslova Austrije Ursula Plasnik, koja je, kao i desetak drugih diplomata, u Beograd prošle nedelje došla zbog konferencije Procesa saradnje na Dunavu, iznela je stav da je pregovorima o Kosovu došao kraj i da odlaganja više nema. Austrijsko posredovanje o tom pitanju u Beogradu, izgleda, prolazi lošije od Ahtisarijevog. U ovdašnjim medijima je prošle nedelje uzgred, ali ne bez izvesne tendencije, beleženo i to da je Ahtisarijev zamenik, Austrijanac Alber Roan, koji tvrdi da kosovska nezavisnost nema alternativu i koji ne veruje da će Rusija uložiti veto, hrvatskim čitaocima nedavno predstavljen kao čovek koji je još kao saradnik bivšeg austrijskog šefa diplomatije Alojza Moka radio na sticanju nezavisnosti Hrvatske, Slovenije i BiH, i koji je u Zagreb u zimu 1990. i pre nezavisnosti Hrvatske doveo ekonomsku delegaciju Austrije…\nU Srbiji se očito donekle računa i s tim da unutar same Evropske unije više zemalja ima otvorene ili podrazumevajuće rezerve prema suštini Ahtisarijevog plana. Vesti iz Luksemburga su u ponedeljak govorile da je ministarska "trojka" Evropske unije uspela da ubedi šefa ruske diplomatije Lavrova da Moskva treba da u Savetu bezbednosti podrži Ahtisarijev plan o Kosovu, uz moguće usaglašavanje dodatnih garancija za Srbe. Prenosi se, između ostalog, procena italijanskog ministra spoljnih poslova Masima d’Aleme po završetku sastanka šefova diplomatije EU-a u ponedeljak u Luksemburgu, da pitanje statusa Kosova neće biti tako brzo rešeno.\nLICITACIJA ŠANSI: Ministar spoljnih poslova Srbije Vuk Drašković je posle boravka u Južnoj Africi procenjivao da potrebe za ruskim vetom možda i neće biti pošto među nestalnim članicama Saveta bezbednosti na vidiku nema šestog glasa za Ahtisarijev predlog.\nSavetnik predsednika Srbije i član pregovaračkog tima za pregovore o Kosovu i Metohiji Dušan Bataković krajem prošle nedelje ocenjuje da situacija u Savetu bezbednosti o pitanju Kosova nije toliko nepovoljna kao što je izgledalo u prvom trenutku i koliko zvaničnici pojedinih država najavljuju. Premijer Koštunica je i tokom razgovora s Plasnikovom prošle nedelje rekao da je Vlada Srbije sigurna da nova rezolucija, koja se zasniva na Ahtisarijevom predlogu u Savetu bezbednosti, neće proći. Pre najnovije izjave Titova Interfaksu Koštunica je u izjavi Tanjugu ocenio da se dolaskom misije Saveta bezbednosti UN-a u Beograd i Prištinu od 25. do 28. aprila, ulazi u potpuno nov ciklus rešavanja budućeg uređenja Kosova i Metohije, da neuspeli Ahtisarijev predlog "ostavljamo iza nas". Po njegovoj oceni, ruska inicijativa da misija Saveta bezbednosti započne sveobuhvatnu procenu ispunjenosti standarda postaje realna osnova za novi pregovarački proces.\nKoštunica se posebno osvrnuo na pretnje nasiljem ako Kosovo ne dobije nezavisnost, rekavši da je međunarodna zajednica jača od ucena i pretnji terorista. Predsednik Srbije Tadić je u utorak tokom posete Bratislavi (Slovačka je nestalna članica Saveta bezbednosti UN-a) upozorio na to da je jedan od zvaničnih predstavnika međunarodne zajednice tvrdio da je pretnja od novog krvoprolića na Kosovu jedan od glavnih argumenata u prilog brzog postizanja kosovske nezavisnosti. Ponovio je da je to neprihvatljivo i da zapravo predstavlja ponovno pobuđivanje politike nasilja. Naglasio je da želi da sledi drugačiju politiku – politiku pregovora i traženja dogovora. Titov je slično govorio protiv ucenjivačke pretnje nasiljem.\nMISIJA I ENKLAVE: Lavrov je prošle nedelje posle razgovora sa predsednikom Srbije Tadićem pre svega naglašavao ono što mu je naložio predsednik Putin da se Rusija zalaže za to da se misija Saveta bezbednosti uveri svojim očima kako se stvarno ispunjava Rezolucija 1244, te da se o tome otvori rasprava u Savetu bezbednosti pre nego što se preduzmu dalji koraci. Koštunica je u tom kontekstu ponovio da je tamo stanje krajnje nezadovoljavajuće, da nije ostvaren povratak prognanih Srba, da Albanci nad srpskim stanovništvom skoro svakodnevno vrše teror, da se srpska imovina pljačka, a crkve i manastiri uništavaju. On u jednoj od kasnijih izjava protestuje zbog toga što do sada nikada nismo čuli odlučno zalaganje ključnih država međunarodne zajednice da se pitanje prognanih mora rešiti konkretnim merama i u konkretnom vremenskom periodu. Saopštava da Vlada Srbije sada najveći akcenat stavlja na pitanje povratka 200.000 prognanih Srba na Kosovo uz pitanje zašto 40.000 Srba ne može da se vrati u Prištinu da bi živelo u svojim kućama.\nMisija SB-a obilazi severnu Kosovsku Mitrovicu, jedno tamošnje romsko naselje, Novo Brdo, selo Brestovik kod Peći i manastir Dečane. Predstavnici Udruženja raseljenih sa Kosova i Metohije najavljuju protest na administrativnoj granici Jerinje, upućuju pismo na adrese generalnog sekretara UN-a Ban Ki Muna, šefa UNMIK-a Joakima Rikera i regionalnog predstavnika UNMIK-a Džeralda Galučija sa molbom da misija UN-a obiđe i srpske enklave na Kosovu Orahovac i Veliku Hoču, da bi videla kako žive ljudi ograđeni bodljikavom žicom.


Studenti pozvani da pišu o održivom razvoju - Ozon Media\nFrancusko-srpska privredna komora ponovo je raspisala konkurs za Studentsku nagradu, kojim se studenti pozivaju da pišu rad o održivom razvoju u doba digitalizacije, a najbolja tri rada osvojiće vredne novčane nagrade: 1.000, 800 i 600 evra.\nRok za slanje radova je 28. april, a dodela nagrada biće održana 15. juna.\nFrancusko-srpska privredna komora održava Studentsku nagradu po sedmi put, sa ciljem da promoviše održivi razvoj i podstakne dijalog univerzitetske zajednice o ovoj temi, saopšteno je iz te komore.\nU doba digitalizacije i ekspanzije interneta i informaciono-komunikacionih tehnologija, od studenata se traži da daju svoje mišljenje i ideje kako digitalna transformacija utiče na održivo poslovanje kompanija i na koji način se može odraziti na održivi razvoj različitih privrednih delatnosti poput poljoprivrede, zdravstva, gradnje i arhitekture, energetike, trgovine itd.\nPravo učešća imaju svi srpski i strani studenti do 25 godina starosti, a koji su upisali školsku 2016/17 pri nekoj od institucija visokog obrazovanja u Republici Srbiji. Zainteresovani kandidati treba da napišu esej od 15 do 25 strana, na srpskom jeziku.\nRadove ocenjuje specijalni žiri koji čine univerzitetski profesori i drugi ugledni stručnjaci za pitanja održivog razvoja, kao i članovi Francusko-srpske privredne komore.\nRok za predaju radova je 28. april, a svečanost dodele nagrada biće održana 15. juna kada će pet najboljih učesnika imati priliku da predstave svoje eseje.\nSve dodatne informacije, kao i listu dokumenata koju je neophodno poslati prilikom konkurisanja, studenti mogu pronaći na sajtu Francusko-srpske privredne komore.\nProsvetari protestuju. Saobraćaj u Nemanjinoj ulici zaustavljen.


Kao posledica, javlja se hroničan bol u predelu vrata i leđa. Stres i napetost u telu se najčešće nakupljaju u ovom delu. Masažom leđa i vrata pospešuje se cirkulacija u ovom delu tela, rasterećuje se mišićno tkivo i poboljšava opšte raspoloženje.\nŠto se tiče same korekcije (adjustmenta) u kiropraktici, ona se po svojoj specifičnosti razlikuje od ostalih menuelnih metoda manipulacije kičme. Treba znati da i u kiropraktici postoje razne tehnike (oko desetak glavnih i još više sporednih) koje, pored ruku, za korekciju koriste različite instrumente. U izboru načina korekcije subluksacije, po mom mišljenju, prednost treba dati uvek onim metodama koje zbog svoje razvijenosti i naučne zasnovanosti, mogu omogućiti najefikasniju i po pacijenta najbezbedniju korkciju.\nSumirajući efekte kiropraktike, recimo da se korekcijom u kiropraktici postiže:\nOtklanjanje pritiska (od strane kosti ili mišića) sa nervnog sistema, tako da on može da funkcioniše neometano,\nDoprinose se uspostavljanju normalnog mišićnog tonusa,\nKiropraktika se po ovome izdvaja od drugih manuelnih metoda lečenja. Ona po načinu svog dijagnostikovanja neuro – skeletno-mišićnih problema, ako i po shvatanju načina njihove itegralne povezanosti, bolje od bilo koje druge metode može pronaći pravi urok (mesto) poremećaja i, delujući specifično na njega, otkloniti sve posledice koje od njega proizilaze.


Ministarstvo odbrane i Oružane snage Bosne i Hercegovine u saradnji sa regionalnim medijskim timom američke komande za specijalne operacije u Europi (SACEUR) iz Štutgarta, od 22.06. do 26.06.2020. godine u Domu Oružanih snaga Bosne i Hercegovine održali su video radionicu na temu ''Analiza publike'' iz oblasti odnosa s javnošću.\nVideo radionica je provedena u saradnji sa regionalnim medijskim timom američke komande za specijalne operacije u Europi (SACEUR) iz Štutgarta i Uredom za odbrambenu saradnju (ODC) pri Ambasadi SAD u Sarajevu. U radionici je učestvovalo 17 pripadnika Oružanih snaga BiH i uposlenika Ministarstva odbrane BiH koji su angažovani na zadacima odnosa s javnošću.\nPredavači iz sastava Oružanih snaga Sjedinjenih Američkih Država kroz petodnevnu radionicu prenijeli su znanja i iskustva iz oblasti analize publike, koje će pripadnici OS BiH angažovani na zadacima odnosa s javnošću uspješno primijeniti u svom budućem radu, te na taj način doprinijeti afirmaciji MO i OS BiH u javnosti.